
IULIAN VRABETE (n. 14.10.1955, Craiova) 


Studii primare la Scoala Generalà nr. 3 si secundare la Scoala Generalà 
nr. 23, ambele din Craiova. În clasa a VII-a, cu cei 500 de lei primiti premiu la un 
concurs scolar, își cumpără prima chitară acustică și, împreună cu Gabriel 
Cotabiță, pun bazele formaţiei THE MOONSTONES. 

În perioada 1970 - 1974, urmează cursurile liceului „Nicolae Bălcescu“ 
(actualul Colegiu „Carol I“) și primește de la tatăl său o chitară bas. Din 1972 
activează în formaţia NAŢIONAL și frecventează cursurile de contrabas la Școala 
Populară de Artă Craiova. 

După satisfacerea serviciului militar si un an de studenţie la Facultatea 
de Matematică, în perioada 1976 - 1982, urmează cursurile Institutului de 
Arhitectură „Ion Mincu“ din București. Aici, înfiinţează, în anul 1977, formația 
BASORELIEF care va reprezenta institutul la ediţiile III și IV ale festivalului Club 
A și la trei ediţii ale festivalului de jazz de la Sibiu. Apare, în calitate de chitarist 
bas, cu BASORELIEF, pe albumele Formații de muzică pop III și Club A (1981) și 
alături de Cătălin Târcolea pe Zboruri (1981). 

După absolvirea Institutului de Arhitectură, este repartizat la Alba Iulia, 
unde lucrează ca arhitect urbanist. În paralel, activează în formaţia de rock 
progresiv MASS MEDIA, alături de care face mai multe înregistrări radio și 
participă la diverse concursuri rock. 

Obține atestatul profesional de solist instrumentist I și șef de orchestră, 
astfel că, începând cu anul 1986, renunţă la arhitectură în favoarea muzicii. 

Revine în București, activând în formaţia TÂNĂRA GENERAŢIE, iar din 
martie 1987, în HOLOGRAF, alături de care rămâne până în prezent. În perioada 
1987 - 2018, HOLOGRAF lansează 17 albume, susține mii de concerte atât în tara 
cât și în străinătate, fiind considerată una dintre trupele importante al rockului 
românesc. 

În paralel, are numeroase colaborări ca textier, compozitor, 
instrumentist sau producător muzical cu: PHOENIX, Nicu Alifantis, Mircea 
Vintilă, Laura Stoica, Maria Radu, JAR, Cătălin Crișan, Cristi Gram. În 2011, reface 
formaţia BASORELIEF, cu doi dintre membrii fondatori ai trupei, și lansează 
albumul Ploaie în Macondo (2014), iar din 2012, participă la proiectul Irina Popa 
& THE SINNERS. 

Articole publicate în presa muzicală (Time Out, Sunete, Actualitatea 
Muzicală), prezentator de emisiuni de televiziune (Taverna, Stele de 5 stele) și 
organizator de evenimente de rock și jazz. 

Master în Management Cultural (ECUMEST - Dijon - 1996-1997), membru 
al Uniunii Compozitorilor și Muzicologilor din Romania, precum și membru în 
Consiliul Director al UCMR-ADA și vicepreședinte în Consiliul Director al 
CREDIDAM. 


NELU STRATONE (n. 6.08.1949 - Bucuresti) 


Si-a petrecut copilaria si adolescenta in cartierul Dristor, apoi a fost elev 
al liceului „Alexandru Ioan Cuza“, după care a devenit solist vocal si basist în 
diverse formaţii cu o existență efemeră, activitate continuată si în perioada 
studiilor de la ASE - Facultatea de cibernetică economică. Din 1975, a fost analist- 
programator la Centrul de calcul CICOOP - Centrocoop și, apoi, la Centrul de 
calcul al Ministerului Industriei Electrotehnice, unde a proiectat diverse aplicaţii 
informatice cu caracter economic, implementate la nivel naţional. În 1985, unul 
dintre primii români cu atestat de profesor IBM PC, motiv pentru care a susținut 
numeroase cursuri de formare a utilizatorilor. După 1990, se dedică activităţii 
muzicale: realizator de emisiuni radio (Nova 22, Tinerama, România Tineret, 
București FM, Radio Vacanţa Costinești etc.), organizator de evenimente și 
festivaluri rock (Club A, Big Mamoo, Atomic Club, Watt, Voltage, Sinner's, Biker's, 
Clubul Ţăranului Román, Beat - Bar Umanist etc), membru în juriu si 
prezentator la diverse festivaluri rock (Top T Buzău, Rock in Seini, Posada Rock 
Câmpulung Muscel, Trofeul Club A etc.). Autorul a peste 100 de articole despre 
muzica rock, publicate în revistele de specialitate și în volumele: Rock sub seceră 
și ciocan (Editura Hyperliteratura, 2016), Rock în timpuri noi (Editura 
Hyperliteratura, 2017), Stratonelu - un rocker atipic (CDPL, 2016), Top T Buzău - 
Festivalul rezistenței rock (CDPL, 2016), De ce rock? Uite d-aia - interviu cu Relu 
Gherghel (CDPL, 2016) si Nea Fane de la Rockschool - interviu cu Stefan Mardale 
(CDPL, 2017). 


In loc de prefata 


L-am văzut pentru prima oară „la lucru“ pe Iulian Vrabete in iunie 
1979, la cea de-a treia ediţie a festivalului Club A. Sala Palatului era 
arhiplină, iar spectatorii ascultau cu același entuziasm atât formaţiile de 
rock progresiv, cât și pe cele de jazz, hard rock sau pe folkiști. Cum nu 
aveam acces în Club A, nu auzisem de formaţia BASORELIEF, dar ca fan 
WEATHER REPORT, MILES DAVIS, MAHAVISHNU ORCHESTRA, MOTHER 
OF INVENTION, BLOOD SWEAT & TEARS, eram cât de cât familiarizat cu 
basiști de top precum Stanley Clarke, Dave Holland, Ralph Armstrong, Jeff 
Simmons sau Jaco Pastorius. Încă de la prima auditie mi-a plăcut formaţia 
BASORELIEF, ce reprezenta în concurs Clubul A, și având ceva 
antecedente legate de chitara bas, am remarcat, din prima, tehnica 
deosebită a basistului și, bineînţeles, pasiunea sa pentru Jaco. De altfel, la 
acel festival au și câștigat premiul pentru cea mai bună trupă de rock 
progresiv. 

Am urmărit cu mult interes următoarele apariții ale formaţiei 
BASORELIEF, i-am văzut pe diverse scene, am cumpărat discurile 
Electrecord, astfel că: Ploaie în Macondo, Crocodilul sau Drum în câmpie 
îmi deveniseră extrem de familiare, astfel că succesul obținut de trupă la 
cea de-a patra ediţie a festivalului Club A (1981) nu a mai reprezentat 
pentru mine o surpriză. 

La vremea respectivă, n-am știut nimic despre... exilul lui Vrabete 
la Alba Iulia, absolut obligatoriu pentru absolvenţii de facultate care erau 
repartizaţi în ordinea mediei generale și a posturilor puse la dispoziţie de 
întreprinderile din București și din ţară. Sincer, nu știu dacă în 1982, la 
festivalurile rock de la Costinești și Craiova, la care am fost spectator, a 
cântat alături de MASS MEDIA. Sigur, l-am revăzut, cu HOLOGRAF, la T4 si 
apoi la Sala Polivalentă spre sfârșitul anilor *80. Venind dinspre rockul 
progresiv era deja... metronom, făcând o echipă excelentă cu Tic Petroșel. 

A fost și momentul în care ne-am cunoscut și iată că păstrăm, de 
aproape trei decenii, o prietenie care se bazează pe respect reciproc chiar 
dacă ne-am văzut destul de rar. L-am invitat de mai multe ori la 
emisiunile mele de la Radio Tinerama sau Radio București și întotdeauna 
am fost impresionat de educaţia sa de excepţie, atitudinea sa francă, 
nonconflictuală, lipsită de vedetismul care caracterizează multi alti artiști. 
Chiar dacă preferinţele mele muzicale sunt altele decât cele promovate, în 
noul mileniu, de formaţia HOLOGRAF, trebuie să recunosc că hiturile lor 
au mult... lipici și le difuzam cu mare plăcere în programele mele 


matinale. 

Ne-am întàlnit apoi de nenumarate ori în Club A, la programele 
„Rock sub secerà și ciocan“, „Underground“, având si un dialog de două 
ore cu prilejul programului CPDL 59, dar si dialoguri legate de revenirea 
pe scena rock a formatiei BASORELIEF. A ràmas acelasi interlocutor 
amabil, cerebral, cultivat si dornic sà contribuie cu ceva în restartarea 
muzicii rock din Romania. 

Din fericire pentru mine, activitatea mea la ORDA nu a avut nicio 
tangenta cu organismele de gestiune colectiva, astfel cà nu am avut parte 
de conflicte legate de drepturile de autor. 

Aceeasi educatie de exceptie aveam sa 0 constat si la fiul sau, Victor 
„Rammy“ Vrabete, toboșar în formaţia SECRET SOCIETY, participantă la 
Festivalurile concurs Club A. 

În acest volum, aveţi posibilitatea să descoperiţi atât activitatea 
unei vedete autentice a rockului românesc cât și preferinţele sale 
muzicale și gândurile sale legate de situaţia actuală a rockului românesc. 


Nelu Stratone 


Iulian Vrabete in dialog cu Nelu Stratone 


Cum preferi sa ti se adreseze prietenii? Cu Mugurel sau Iulian? 

Numele real este Iulian, Mugurel e doar o porecla capatata de mic 
copil. Asa ca prietenii vechi imi spun Mugurel, iar cei care m-au cunoscut 
într-un cadru formal imi spun Iulian. Si mai ales ardelenii. 


Ce ne poti povesti despre familia si copilaria ta? 

Părinţii mei erau fiecare la a doua căsătorie, si de aceea am două 
surori, sora cea mare, Carmen, e după mamă, Mihaela, cealaltă soră, după 
tată. S-au cunoscut destul de repede după războiul care le-a marcat viaţa: 
primul sot al mamei mele murind în război ca ofițer, iar tatăl meu, după 
ce-a absolvit Dreptul, a fost în chestură, lucru care după aceea l-a costat 
foarte mult. Cu puţin a scăpat să nu facă pușcărie comunistă... a plecat la 
timp, în 1952, la cea mai gravă epurare de personal administrativ cu 
origini nesănătoase sau cu activitate în regimul necomunist, a dispărut 
pentru o vreme, s-a dus la Costești, în Argeș. Când m-am născut eu era 
notar la Craiova, dar după ce reușise să iasă deja din sistemul lor de 
evidenţă. Mama a fost educatoare, iar tata după câţiva ani ca notar, a găsit 
în 1959 un post în administraţie și a devenit directorul Fondului Plastic 
din Craiova, care abia se-nfiintase. Așa c-am crescut într-o companie 
artistică reală, nu doar cu cărți în casă, ci si cu pictori, sculptori prin 
preajmă. Părinţii m-au făcut la o vârstă la care, pe vremea aia, părea 
excentrică: tata avea 42 de ani, iar mama 41 și mereu m-au încurajat în 
pasiunile mele, mai ales în înclinația spre desen. Am avut realmente o 
copilărie foarte frumoasă, fără să romantez. 

Părinţii au fost mereu alături de mine, nu-mi impuneau restricții, 
poate și pentru faptul că invatam bine. Și chiar vreau să le mulțumesc că 
am fost educat într-un fel de respect pentru punctualitate, pentru ceilalți 
oameni. Hai să spun că ai mei, fiind oameni de educaţie mai veche ar fi 
fost normal să se comporte așa, dar cred că educaţia a venit și din faptul 
că ei se-ntelegeau bine. Și mereu am fost recunoscător pentru efortul lor 
de-a-mi inocula întâi de toate respectul. Și cred că mi-au dat o educaţie 
bună și am reușit în ceea ce mi-am propus până acum. 


În adolescenţă, cum ai reușit să îmbini desenul cu muzica, 
două discipline care necesită, fiecare în parte, aptitudini speciale? 

Datorită surorii mele, Carmen, care m-a învăţat să citesc la 4 ani, 
am fost mereu captivat de partea asta a curiozitatii și a descoperirilor. 


Interesul pentru muzică l-am găsit mai târziu si l-am pus în practică si mai 
târziu. Ai mei, ţi-am spus, având talent la desen spuneau cá un talent e 
suficient, drept pentru care târziu am ajuns la muzică. O fi fost bine, o fi 
fost rău... Nu știu ce să zic... Poate c-a fost bine că n-am luat-o pe-o cale 
academică, care m-ar fi dus spre cu totul alt gen muzical. Dar muzica a 
făcut parte din viata mea după 14 ani. Chiar dac-am urmat o școlarizare 
și-o carieră de altă natură, devenind arhitect, am fost mereu un tip curios, 
și asta cred că mi-a folosit, încercând să fac ceva un pic altceva. Am avut 
întotdeauna respect pentru oamenii de lângă mine și n-am fost niciodată 
fanul personalităților de excepţie, ceea ce de multe ori a dus la niște 
soluții de echilibru. În toate proiectele am căutat mai mult 
compatibilitatea decât vedetismul. Poate si pentru cà sunt Balantà. Am 
fost și sunt, trebuie să recunosc, un bun vorbitor, poate și datorită faptului 
c-am citit mult, poate și pentru că-n liceu am avut un profesor de istorie 
care a făcut un cerc de retorică pentru elevi. Și-așa am fost învăţaţi să 
vorbim de către actori, regizori sau alți profesori, care ne-au dat niște 
ponturi. 


Cum ai descoperit muzica rock și ce te-a determinat să te 
atașezi de ea? 

Asta pot să zic foarte clar și-am să vorbesc despre șocul existenței. 
În anii ‘60 a existat ceva în atmosferă. Or fi fost OZN-uri, nu știu, cert e că 
a existat ceva. Mama unui prieten a adus din Italia un disc pe 45 de turatii 
cu THE BEATLES. Pe o fata era Lady Madonna, pe cealaltă era The Inner 
Light. Discul ala ne-a schimbat viata. Eram niste pusti de 10 ani din 
Craiova, care habar n-aveam de muzica. Ne-a electrocutat. Din acel 
moment, am început să fim interesaţi de muzică si sà dorim sà cântăm. Ce 
a facut ca niste indivizi nepregatiti si neconstienti sa fie vrajiti de muzica 
respectiva? Explica, daca poti. A fost suficient ca sa ne lase dependenti de 
aceasta muzica pe toata viata. 

Era inainte de liceu. Cu Cotabità eram vecin, locuiam in acelasi 
cartier, ne stiam din clasa a VII-a. În Craiova, unul dintre cartierele noi 
era Brazda lui Novac. Cum se-ntampla la vârsta aia, cu gàsti, parcuri, 
plimbàri, ne-am intalnit. La inceput a fost pasiunea pentru muzica-n sine. 
Deja stia sa cante la chitara dupa metoda Maria Boeriu, si-asa am început 
sa cantam pe banca-n parc. 

În liceu, cântam deja cu băieţi mult mai mari decât mine în cluburi. 
În clasa a X-a, a XI-a, cântam și de trei ori pe săptămână la ceea ce s-ar 
numi acum o trupă de coveruri. Ei, în clasa a IX-a s-a deschis usa. Un alt 
coleg de-al meu, care era cu profesorul de muzică, mi-a făcut semn să ies. 


Urma sa fiu un replace de ultima ora pentru formatia liceului. Nu era 
Cântarea României, dar erau concursuri între licee. Titularul la chitară 
bas, folkistul de mai târziu, Constantin Dragomir, era indisponibil. Mă 
simțeam selecționat în echipa naţională. Așa am intrat în bucătăria 
muzicii. 

Între timp, am început să ascultăm și să încercăm să învăţăm piese 
de la tot mai multe trupe. După THE BEATLES, au urmat THE ROLLING 
STONES. Am avut pe vărul prietenului meu Virgil Mihaiu, care ne trimitea 
scrisori de la Cluj. Ne spunea de trupe, componente, albume, ne trimitea 
tăieturi din reviste străine, așa am început să creștem. Ceva mai târziu, 
prin clasa a VIII-a, am început să cânt și-am avut încet-încet șocuri 
muzicale. Otis Redding a fost un șoc, BLOOD SWEAT & TEARS, altul, apoi 
șocurile rock-ului progresiv. YES a fost primul, Stanley Clarke, Chick 
Corea, WEATHER REPORT. Din ce în ce mai multe acumulam si ne uitam 
către ce merge muzica. Sigur că ascultam Europa liberă, cumpăram 
discuri cu 300 de lei, cât era o pereche de blugi pe piața neagră. Pentru 
mine acestea au fost esenţiale. THE BEATLES a fost primul reper, cel care 
mi-a trezit interesul real fata de muzică. Apoi vorbesc din perspectiva 
mea de basist. Următorul șoc a fost Chris Squire de la YES, apoi Stanley 
Clarke, apoi Jaco Pastorius. Deci astea au fost muzicile care ne-au marcat. 
După care au venit VAN HALEN, AC/DC, dar deja șocul anilor ‘60 era 
definitiv. 


Am reţinut că tatăl tău ţi-a cumpărat o chitară bas? Dar de ce 
te-ai apucat tocmai de bas? 

Când mi-a cumpărat-o eram deja hotărât să cânt la bas. Am să-ţi 
spun întâi reversul poveștii spuse de Oscar Peterson, care-a fost întrebat: 
„Dom'le, ca s-ajungi asa un mare pianist înseamnă că ţi-a plăcut pianul de 
mic și-ai studiat de la început“. Și el a zis: „Nu, mie mi-a plăcut foarte mult 
basul și chiar am fost constrabasist“. Și reporterul a insistat: „Și ce v-a 
determinat să treceţi de la contrabas la pian?“. La care Oscar răspunde: 
„Stiti cât e de greu să tii un pahar de whiskey pe contrabas?“. La mine a 
fost invers. Eram acasă la Gabi Cotabiță, în clasa a VIII-a, ne fäcusem noi o 
formaţie, THE MOON STONE îi ziceam, știam care sunt rolurile și 
instrumentele, aveam câte-o chitară acustică, dar atât. Și nu știu de ce am 
făcut eu linia melodică pe corzile 6 ale chitarei. Și-a zis: „Gata, cel mai 
bine tu să fii basist“. Și-am zis Ok. Mie-mi plăcea Paul McCartney, și-acum 
îl respect extraordinar, și mi se pare unul dintre marii muzicieni. După 
aceea, într-adevăr, taică-meu a cumpărat o chitară bas. Și-așa am devenit 
eu basist. Dintr-o joacă sau întâmplare, la vremea respectivă nu aveam 


foarte clar cine ce vrea sa fie, dar uite ca s-a nimerit. Am spus intotdeauna 
că viata te mai și cheamă. Hotărăști tu, dar ti se arată si asta e. 


Cum reuseati sa cumparati instrumente in Craiova? Nu erau 
scumpe? 

Sumele erau prohibitive pentru mine in liceu. Si nici pentru ai mei 
nu erau la îndemână. Nu mai vorbesc de faptul cà nu aveau magazine de 
instrumente. Erau aduse de rude ale unora sau altora si nu exista o piata 
fizicà. Puteai doar sa afli cà existà cineva care vinde o chitara. Mai trageai 
cu ochiul la „Mica publicitate“, dar si acolo găseai foarte puţine anunţuri. 
Multi preferau sà nu anunţe, pentru că era problema cu impozitarea. Nu 
era ilegal să vinzi/revinzi o chitară, dar era mai sigur să o plasezi într-un 
cerc de oameni interesaţi, nu la voia întâmplării și sub ochii oricui. 


În general, puștii sunt fascinati să ajungă vocaliști sau 
chitariști, mai rar aleg basul. 

Știu c-am pus pe facebook o poză și avea următoarele explicaţii: un 
om plus o chitară = un om plus două femei, un om plus un microfon = un 
om plus patru femei, un om plus tobe = un om plus o femeie, un om plus 
bas = un om. Nu este adevărat. Nu este un instrument foarte generos, dar 
fiecare instrument are farmecul lui. Te-ntrebi de ce ăla a făcut clarinet, și 
nu trompetă. Probabil că există o afinitate undeva. Și dacă omul potrivit 
își găsește mijlocul de exprimare potrivit iese bine. Unii spun că basiștii 
sunt chitariști ratati. Nu știu. Cant la chitară, cânt și la pian, dar n-am avut 
interesul sà mă dezvolt mult în direcția respectivă. Să-ţi mai spun ceva 
apropo de profesorul meu de contrabas, care acum este foarte în vârstă, 
stă undeva pe lângă București, la un azil de bătrâni, și cu care mai vorbesc 
din când in cand. Pusti-pusti, tot mi-am pus problema să am o formaţie 
școlară cât de cât. După clasa a IX-a, deja cântam cu o trupă la un club din 
Craiova, și mi-am zis să merg la liceul de muzică. Cum ai mei n-au fost de 
acord, m-am dus la Școala Populară de Arte. Și povestea e în felul 
următor. Cu două zile înainte, un basist din Craiova a venit la mine, un 
puști abia intrat într-a X-a, și mi-a zis: „Uite, mâine seară merg să cânt la o 
nuntă. Nu vrei să vii la Minerva, să-mi tii locul?“. Am zis da. „Îţi dau 50 de 
lei“. Pentru mine, 50 de lei erau bani. În trupa respectivă, clăparul m-a 
luat protector: „Stai liniștit, stai lângă mine, îți spun eu armoniile, ne 
descurcam“. Și-am cântat în seara aceea, și a doua zi m-am dus cu Gelu 
Moraru, să-l odihnească Dumnezeu!, chitaristul de la REDIVIVUS, să dăm 
examen la Școala Populară de Arte. Examenul era cam așa. Prima dată 
voiau să vadă daca ai simţ ritmic, iti bătea ceva, să vadă dacă reproduci, te 


punea sà canti ceva cu vocea, să vada dacă ai auz muzical, dupa care 
urma sà te ducă la o sală, la un pian, unde-ti dădea intervale, ca sà le 
reproduci. $i cu domnul Pompiliu, profesorul de la contrabas, ne-am dus 
la pian, să-mi dea intervale. Si la pian era pianistul cu care cântasem c-o 
seara inainte la restaurantul Minerva. Se uità la mine si mà-ntreabà: ,,Ce 
faci aici?“. Zic: ,Am venit sa dau examen la contrabas“. Se-ntoarce si zice: 
»Pompilica, asta canta mai bine ca tine“. Dar mi-a folosit mult scoala, te 
pregătește cumva mai bine. Am învăţat note, orice studiu pe care-l faci te 
ajută. Sigur, nu e obligatoriu. S-a dovedit că muzicieni fără școală sau fără 
studii academice au fost geniali. 


Să nu uităm de Hendrix... 
Sigur, cazuri destule. Dar nu strică dacă știi un pic de teorie. 


În Craiova există un liceu renumit care dădea an de an olimpici 
români la disciplinele numite pe vremea aceea... „reale“, unii dintre 
ei câștigând olimpiade naţionale și internaţionale. Ai studiat la liceul 
respectiv? Era o atmosferă destinsă sau extrem rigidă? 

În termenii actuali, era rigidă, dar așa erau vremurile. Am fost la o 
clasă specială de fizică și am și ajuns la faza judeţeană la Olimpiadă. Pe 
vremea aia nu vedeam o contradicţie între școală si muzică. În afara 
faptului că nu ne lăsau cu părul lung, firește. 

Am făcut liceul teoretic „Bălcescu“, actualul „Carol I“, liceu foarte 
vechi, al doilea din ţară, fiind înființat în 1826, liceu la care-a învăţat și 
Duiliu Marcu, arhitectul care a proiectat, printre altele, Academia 
Militară. Sigur, un liceu absolvit de Titulescu, Tonitza, nume importante, 
nu că asta m-ar fi ajutat pe mine. Dar am făcut din clasa a X-a specializare 
la fizică, unde aveam multe ore de matematică și poate și asta a contribuit 
la aplecarea către matematică, deși mai erau și cauze exterioare. Spre 
exemplu, aveam un profesor nebun. Nimeni nu ne credea, deși toti aveam 
note ca la patinaj... până-n 6. Degeaba spuneam acasă, părinții ziceau că e 
foarte bun și foarte exigent și asta trebuie. Până la urmă s-a dovedit că nu 
era asa, dar asprimea școlii ne-a făcut să învăţăm mai mult. Ceea ce mi-a 
folosit, deși în facultatea de Arhitectură, matematică efectiv nu se făcea 
decât în primul an. După care rămânea folositoare pentru mecanica 
construcțiilor, rezistența materialelor. 


În Craiova, s-au lansat la începutul anilor '60 două vedete care 
au făcut carieră în muzica rock românească. Mă refer la „regele“ 
autohton al muzicii soul și rock and roll, Gil Dobrică, și la chitaristul 


Nicky Dorobantu, devenit celebru la Iasi, la ROSU SI NEGRU. I-ai 
cunoscut la vremea respectiva? 

Din pacate, i-am cunoscut ceva mai tarziu, niciunul din ei nu mai 
era in Craiova in timpul liceului meu. 


Valul 2 de muzicieni rock craioveni se leaga de nume precum 
Gabriel Cotabita, Nikos Themistocle, Vali Vatuiu, Gelu Moraru, Relu 
Bitulescu sau Liviu Bâzu. Te-ai aflat printre membrii fondatori ai 
formaţiei REDIVIVUS? Aveati compoziţii proprii sau cantati cover- 
uri? 

Membru fondator e mult spus, pentru că toti acești prieteni ai mei, 
cu care am cântat în diverse formule în timpul liceului, au format 
REDIVIVUS după plecarea mea din Craiova. Trupele în care cântam noi, 
spre exemplu NAŢIONAL, aveau în repertoriu în principal cover-uri, 
pentru că în majoritatea cazurilor cântam la săli de dans, dar ne mai 
jucam și cu niște încercări de compoziţii. 


Care erau locurile tradiţionale de cântat în Craiova? 

La acea vreme, începutul anilor ”70, existau câteva cluburi - Clubul 
Tineretului (Dinamo), Clubul Municipiului, și poate încă vreo două. Se 
făceau seri de dans de două - trei ori pe săptămână. 


Festivalul jazz, rock & folk al studenţilor de la Craiova a fost 
primul festival de „muzică tânără“, ca să ne exprimăm precum presa 
anilor respectivi, care includea și o secţiune rock. Există pe undeva 
vreo arhivă a tuturor edițiilor, din care putem să aflăm palmaresul, 
trupele participante, membrii juriului etc.? Ce amintiri speciale ai de 
la acest festival? 

Festivalul de la Craiova își datorează cu siguranţă existenţa trupei 
REDIVIVUS si mai ales tenacitatii lui Nikos Themistocle. El ar putea sa vă 
pună la dispozitte tot palmaresul. 

În mod surprinzator am participat foarte târziu la acest festival. În 
perioada cu MASS MEDIA, la Alba Iulia, nu cred că am ajuns la Craiova, 
iar mai târziu, cu HOLOGRAF, deja eram profesioniști și nu prea mai 
mergeam la festivaluri. 


Cum ai ajuns să faci arhitectura? 

Dacă ar fi să iau totul de la capăt, cred c-aș face aceeași facultate. 
Este, era cel puţin, una dintre cele mai diverse, mai atrăgătoare și mai 
inteligente școli care te pot forma în foarte multe feluri. Povestea a 


început cand eram foarte mic, prescolar chiar, si-am participat la un 
concurs international de desen. Am trimis un desen prin posta in 
Finlanda, la Helsinki. Si-am luat un premiu. Acum sunt convins c-a luat 
premiu toata lumea care-a trimis. Dar pentru parintii mei asta a fost un 
semn definitoriu, mai ales cà taicà-meu era director la Fondul Plastic, deci 
cariera mea a fost croita catre arte plastice. Lucru care m-a incurcat, 
pentru ca mai târziu, când am vrut sä-nvät sà cânt la un instrument, 
primeam replici de genul: „Lasă, că n-ai nevoie, vezi-ti de desenul tau!“. 

Admiterea era complicată rău. 

Am dat prima dată la Arhitectură în 1976 și n-am intrat pentru că 
am făcut o greșeală stupidă. Pe-atunci examenul consta în două parti. 
Întâi, la aptitudini aveai ceea ce se cheamă desen liber, în care ţi se 
dădeau două-trei forme și trebuia s-o apreciezi pe următoarea, erau de 
fapt teste de inteligenţă și cu câteva schiţe, nu se punea bază pe desenul 
artistic, mult mai târziu aveai nevoie de el în școală. Iar schiţele vizau 
simțul de observaţie, de exemplu, sà schitezi cinci clădiri importante din 
București. Asta era pentru prima notă. A doua notă se dădea, după 
nomenclatură, pentru desen tehnic. Programa de liceu nu conţinea nimic 
din ce era cerut la Arhitectură, așa că încercau să adapteze. Aveai trei 
exerciţii, toate de geometrie descriptivă, mai mult sau mai puţin, dar nu 
puteau fi enunțate ca atare, pentru că in programa de liceu nu se făcea 
geometrie descriptivă. Drept pentru care, dacă nu făcuseși un liceu de 
arhitectură sau nu te pregătiseși înainte, era complicat. În Craiova mă 
pregătisem cu un profesor de desen, un arhitect, dar știam foarte putin, 
așa c-am zbârcit-o. Concurența era foarte mare și, deși luasem notă mare 
la matematică, dovadă c-am dat apoi, în toamnă, la matematică și-am 
intrat, am picat la desen tehnic. M-am demoralizat. Veneam din Craiova, 
unde, până atunci, totul îmi mersese strună și nici prin gând nu-mi 
trecuse c-aș putea pica la Arhitectură. A fost și rău, a fost și bine. 


De ce nu te-ai dus la Conservator? 

Nu avea, cum are acum, secţii pentru instrumentele neclasice. 
Puteai să studiezi contrabas, dar nu și chitară bas. Dar am făcut Școala 
Populară de Artă. După ce-am început să cânt organizat, mi-am dat seama 
că aveam nevoie și de-o pregătire teoretică. Cineva îmi sugerase să mă 
mut în clasa a X-a la liceul de muzică, dar ai mei n-au fost de acord. 


Și a doua tentativă de admitere la Arhitectură? 
A doua oară, tata m-a determinat să dau la Arhitectură. Am zis 
initial că nu mai dau în viata mea. Doar că viata mea a luat-o o întorsătură 


foarte ciudată. A fost o perioadă foarte urâtă si cu o boală a mamei, care- 
avea să ducă mai târziu la pierderea ei; pe scurt: am plecat în armată. 
Eram deja intrat la matematică, urma să-ncep cursurile când ieșeam, 
puteam să trec la zi, puteam să devin profesor de matematică. Eram în 
armată, la Turnu Severin, și-a venit într-o seară tata să mă convingă să 
dau din nou la Arhitectură. Și m-a convins, deși eram vehement la 
început. Diferenţa a făcut-o de data asta faptul că veneam în fiecare 
duminică la București, la pregătirile care se făceau la Institutul de 
Arhitectură, unde se rezolvau teme care fuseseră date la admitere în anii 
anteriori. Așa că m-am pregătit și am intrat al treilea. E-adevărat c-am 
pierdut un an pentru asta, am sabotat cumva primul an de matematică, în 
care m-am pregătit pentru Arhitectură și-am reușit. 


Ce ne poti spune despre perioada petrecută ca student 
architect la Bucuresti? Cum te-ai acomodat cu atmosfera 
bucureșteană și cea din Club A? Care erau „cercurile“ muzicale de 
care te simteai atras? 

Eram ca peștele în apă. Școala de Arhitectură era o bucurie în sine, 
cu amestecul de cultură și inventivitate, cu profesori și studenţi deschiși și 
inteligenți. La Club A i-am întâlnit, de aproape, pe majoritatea 
muzicienilor de atunci, fie ei de folk, rock sau altceva. 


Povestește-ne câte ceva despre Club A. Cum se făcea accesul, 
cine verifica legitimatiile, cum era structurat programul pe seri, care 
erau obisnuitii clubului etc.? 

Exista un program săptămânal, cu câte o temă pe zi. Erau și seri de 
„discuţii politice“, mă rog, ca sá mai adoarmă vigilenta cenzorilor, dar ele 
erau, de obicei, discuţii interesante cu tineri din aparatul politic. Și se 
aflau acolo multe lucruri ce nu erau spuse în presa oficială. În rest, erau 
seri de audiții muzicale, concerte, dans. Verificarea accesului, serviciul de 
bar, administrarea, toate erau în sarcina unor membri. Nu exista personal 
angajat. 

Cu BASORELIEF am remarcat că atmosfera era cea care iti dădea 
confirmarea că ceea ce faci este suficient de deosebit ca să merite atenţia 
și suficient de bine ca să fii acceptat. 


Cum ai rezolvat problema cu pleata? 
Nu am avut probleme, nici când eram student la Arhitectură, am 
umblat cu barbă tot timpul, n-am umblat cu părul lung la început, că nu 


era cazul. In afara faptului cà se mai luau unii si altii de noi, dar stiau cà 
astia de la Arhitectura, de la Arte Plastice sunt mai altfel. Realmente 
probleme au fost in 1971, dupa celebrele Teze, si-au fost facute razii in 
toate orasele. 

Eram elev in Craiova si mi-aduc aminte ca ne-au oprit si pe noi. 
Veneam de la o searà de auditii de la Casa de Cultura. Dar eram pusti si 
mai era si-un militian care ne-a scos: „Lasă-i, bá, cá pe-ästia-i știu eu!“. 
Nici nu prezentam pericol la 15 ani. Intr-adevar, atunci au tuns oameni, 
au tàiat blugi, a fost un exces de zel. Nu s-a mai intamplat dupa aceea. O 
singura data am avut emotii intr-adevar si e un episod interesant. Chiar 
aveam parul lung. Deja lumea te stia si nu ne mai zicea nimeni nimic. 


Înteleg cà BASORELIEF a apàrut datorità necesitatii ca la cea 
de-a treia editie a Festivalului Club A, Facultatea de Arhitecturà sà fie 
reprezentatà în concurs. O mare parte dintre muzicieni nu erau 
studenti arhitecti. 

Primele piese BASORELIEF au apărut din joacă, încercând sa 
schitam, împreună cu Relu Bitulescu, Edi Bălașa și Cristi Ciomu, câte ceva 
din muzicile care ne plăceau nouă, în speţă rock-ul progresiv. Puteţi auzi 
prima noastră apariţie la Club A, în condiţii tehnice minimale pe youtube. 
Apoi componenţa s-a schimbat, stilul a evoluat mai mult spre jazz, iar la o 
socoteală finală, am constatat că prin proiectul BASORELIEF, între 1977 și 
1982, au trecut cam 24 de oameni, dintre care pot să numesc unii care 
sunt cunoscuți la ora asta, precum sunt Nicolae Simion, Flavius Teodosiu, 
Cristi Teodorescu, saxophonist, fost la Orchestra Radio, Nicu Mantu, actual 
director muzical la Teatrul din Galati. Unii au plecat din tara, alţii din 
păcate s-au dus dintre noi, cum e Paul Pîrciu, trombonist foarte bun, care- 
a murit acum câţiva ani, Doru Căplescu, Erwin Surin. 

Ca imprimări discografice, în acele vremuri, am avut o jumătate de 
disc, în 1979, și Celebrul Disc Club A. 


Am auzit că „nașul“ trupei BASORELIEF a fost Dizzy 
Rosenzweig, care conducea la vremea respectivă Club A. Cum v-aţi 
închegat ideile muzicale într-un proiect care s-a dovedit de succes. Ce 
anume trebuie să reținem din activitatea formaţiei BASORELIEF: 
muzicieni, repertoriu, înregistrări radio, apariţii discografice? De ce 
nu a apărut la momentul respectiv un album, acesta fiind editat doar 
după 2010? 

Da, mi-a propus chiar mie să fac o trupă a Arhitecturii, văzându-mă 
în Club A, la un jam session cu fetele de la CATENA. De fapt, ele repetau și 


nu sosea basista. Ce să facă? Discutasem putin înainte, m-au chemat pe 
scenă. Si-asta a fost. Am cântat cu ele si au rămas uimite. „Unde canti?“ 
„Nicăieri!“. „Imposibil, știi atâtea si nu canti nicàieri?“. Directorul Clubului 
A, Dizzy Rosenzweig, a venit atunci la mine și mi-a zis: „Dacă tot ești așa 
de bun, de ce nu faci tu o formatie? Uite, Club A nu are o formatie a lui. 
Esti student la Arhitectură, caută alti studenti sau ce prieteni ai tu și fà o 
formaţie care să reprezinte Club A“. Și așa am făcut BASORELIEF și-am 
cântat peste câteva săptămâni la deschiderea clubului. Sigur, eram 
provincial, veneam de la Craiova, eram doar de un an în București, nu 
știam multă lume-n domeniul ăsta, și cum era normal am făcut o trupă cu 
oameni din Craiova. Așa a început: Relu Bitulescu, care era student la Arte 
Plastice, Edi Bălașa era la Medicină, și primul pianist a fost Cristi Ciomu, 
care era coleg cu mine, mai mare, la Arhitectură. Întâmplarea a făcut ca în 
iarna aceea domnul Constantin Toma, Dumnezeu să-l odihnească!, tocmai 
s-a petrecut, m-a sunat la Craiova și mi-a zis: „Am auzit c-aveti o trupă 
acolo, nu vreţi să cantati la Revelion la Brasov?“. Sigur că doream, dar i- 
am spus că n-aveam scule. Nu-i o problemă, veniţi, vă dăm noi tot ce vă 
trebuie și rămân ale voastre, le duceti la club și vă vedeţi de muzică. Cand 
am auzit treaba asta, foarte tentant să ne utilăm peste noapte cu tot ce ne 
trebuia, nu l-am găsit pe Cristi, care era plecat în vacanţa de iarnă, și l-am 
luat pe Erwin Surin, cu care-am intrat în altă fază, prima dezvoltată a 
BASORELIEF-ului. A fost, cum se zice-n ziua de azi, mai mult un proiect 
decât o formatie, s-au schimbat mereu instrumentiști, am avut si suflători, 
am avut și percutionisti, a fost o poveste foarte frumoasă. 


Cum va-ntelegeati la BASORELIEF? Vorbim despre un cumul de 
valori, oameni care gândeau niște piese într-o manieră rock progre- 
siv, dar fiecare având propria concepţie muzicală. Cum se făcea 
sincronizarea ideilor muzicale? 

Și printr-o influenţă foarte bună zic eu, erau muzicile pe care le-am 
ascultat în timpul liceului, YES, GENESIS, muzici care și-acum îmi plac. 

Noi am avut atunci când am apărut un avantaj. Rock progresiv 
exista, dar noi am venit cu o abordare cumva altfel. Mi-aduc aminte că 
surpriza maximă, după care a venit și invitaţia să imprimăm la Radio, a 
fost în 1978, când am participat la Gala Săptămîna, prezentată și 
organizată de Petre Magdin și de Ileana Lucaciu. Noi am dus niște 
imprimări făcute pe scena de la Preoteasa pentru un disc al lui Andrieș. 
Magdin a ascultat și ne-a chemat la gală. Și-am cântat în cvartet. Erwin, 
Relu, Edi și cu mine. Am cântat la Polivalentă rock progresiv. Am terminat 
programul de 30 de minute și ne duceam către culise. Vine Ileana Lucaciu 


si ne cheamà inapoi, sa dam un bis. Bis la trupà instrumentala? Am avut 
bis. Pentru ca, la vremea respectiva, cred ca reprezentam o muzica 
ciudata, care a placut. 


Era si publicul mult mai avizat, dornic sa asculte muzica de 
calitate. Pentru ca se recepta la aceeasi intensitate si cu acelasi 
interes si Alexandru Andries... si IRIS... si Valeriu Sterian... si 
SEMNAL M... si Mircea Florian... si CURTEA VECHE 43... si 
BASORELIEF. 

Să știi cá da. Eram și tineri. Acum să-ți spun ceva. Din ce-am citit, in 
istoria matematicii, toti matematicienii au făcut descoperirile majore 
majore până-n 25 de ani. Poate și la noi a fost la fel. Sigur că după aceea 
capeti experienţă, îndemânare, înțelegere si alte lucruri, dar a fost o 
perioadă fertilă și rămâne foarte frumoasă și-acum. Din păcate, imprimări 
de-atunci mai sunt, dar făcute cu un casetofon, nu sunt de pus pe piaţă și 
comercializabile. De-asta am scos acel disc, să revalorificăm piese pe care 
nu am putut să le facem atunci. 


De ce nu ati scos discul atunci? 

La vremea respectivă am avut o jumătate de disc, prin 1979, în care 
eram o formula de cvartet, eram cu Dan Brucher, Nicu Mantu și Relu 
Bitulescu, după care am avut vestitul Club A 1981, dar nu am mai apucat 
să mai scoatem încă un disc. Pe vremea aceea cu scosul de discuri era 
complicat, nu era când voiai tu, era cand vroiau ei. 


Aţi fost împiedicaţi să scoateţi un album? 
Nu, dar nici n-am fost ajutaţi. 


Culmea e că nici voi, nici EXPERIMENTAL Q nu ati reușit sa 
scoateţi discuri atunci când trebuia. 

Da, pentru cá nu te duceai tu să scoţi disc, nu știu care era metoda, 
erai contactat, pentru că pe primul disc scos au fost folosite imprimări din 
Radio, care erau făcute cu Ion Barta, redactor muzical. 


După absolvire ai ajuns la Alba Iulia, unde am înţeles că te-ai 
ocupat de activitatea de urbanism. Cum l-ai cunoscut pe Hansi Knall 
și ce idei muzicale vă legau în MASS MEDIA, știind că acesta a ales 
întotdeauna un drum interesant auditiv, dar total noncomercial? 

A fost o colaborare frumoasă cu MASS MEDIA, erau muzici de 
calitate, într-adevăr prea putin comerciale. Dar ele suplineau ceva din 
dorinta de a face ceva deosebit, de a iesi din monotonia acelei perioade. 


Împreună cu Hans Knall, cu Florin Bosânceanu si Dănuţ Ardelean am 
petrecut câțiva ani frumoși. 

Pe vremea respectivă aveai senzaţia, și nu numai senzaţia, că 
există viata muzicală și-n afara Bucureștiului. Lucru care a fost 
demonstrat. Să nu uităm că au fost trupe bune, care nu erau bucureștene. 
SEMNAL M, din Cluj, CELELALTE CUVINTE, din Oradea, ROȘU ȘI NEGRU, 
la Iași, iar de Timișoara ce să mai vorbim, cu PROGRESIV TM, PRO 
MUSICA, GRAMOFON-ul transformat în POST SCRIPTUM. Sunt destule 
exemple în toată tara. Nu trebuia neapărat să stai în Bucuresti ca să faci 
muzică. Așa că-n momentul când am ajuns în Alba Iulia nu mi s-a părut că 
mă duc în pustiu. I-am întâlnit pe cei de la MASS MEDIA, care în 1982 
câștigaseră și un concurs... La Costinești. 

În primăvara lui 1983, ne-am întâlnit și am început să colaborăm. A 
fost interesant. Viaţa era altfel, aveam ceva speranţe, ei făcuseră niște 
imprimări la radio, am mai făcut niște piese, am încercat la finalul lui 
1983 un turneu cu Casa de Cultură a Sindicatelor. Ei, cum bateristul lor, 
Dănuţ Ardelean era în armată, l-am adus pe Relu Bitulescu de la 
București, am adus-o pe Zoia Alecu și pe Vali Șerban, cu ei am plecat în 
turneu. Atunci mi-am dat seama că nefiind organizate treburile, din 
provincie e foarte greu să faci ceva la un nivel de așteptare pe care-l ai la 
acea vârstă. Nu existau oameni pregătiţi profesional pentru așa ceva, 
ideea de turneu în zonă deja părea o pălărie prea mare. Dar am continuat 
să lucrăm, am mai imprimat câte ceva la Radio, nu mai știu piesele, ce-o 
mai fi cu ele, unde-or mai fi. În 1985, am primit un telefon de la Edi 
Petroșel. Ne știam din studenţie, cântasem împreună, repetasem în 
aceeași cameră. Mi-a zis clar: „Noi vrem să ne-apucăm numai de muzică. 
Ce zici, vii să facem o trupa?“. Am venit la București, am discutat, am și 
repetat câteva zile și-am zis: „Am de gând să vin, dar nu pot pleca în 
momentul ăsta, am o nevastă, trebuie să ne mutăm până punem proiectul 
pe picioare“. Cumva oferta a căzut pe un teren fertil pentru că și eu îmi 
dădusem seama, după experienţa respectivă, că dacă vreau să fac ceva cu 
muzica, trebuie să mă întorc la București. Acolo mai mult decât ce 
făcusem, niște concerte, niște înregistrări, nu se putea face. 


Spune-mi ceva despre Hans Knall, un mare talent rămas, totuși, 
în umbră tocmai datorită celor pe care le povesteai ceva mai sus. 
Dezinteresul marilor producători, al organizatorilor de turnee și al 
mass-mediei pentru muzicienii și trupele aflate în orașele mici. 

Undeva trebuie făcută o panoplie a talentelor care, din păcate, nu 
și-au găsit împlinirea. Hans, ce să zic, un om foarte talentat muzical. 


Mintea-i mergea mai repede decât mâinile, întotdeauna voia să facă mai 
mult decât putea să facă efectiv, și poate din cauza asta s-a aruncat în 
proiecte pe care nu le-a putut gestiona. Păcat, știu că era-n Germania, 
acum s-a întors în România și e pe la Blaj, dacă ceea ce știu este corect. 
Viaţa nu e-ntotdeauna dreaptă cu toată lumea. Marea nenorocire a multor 
muzicieni extraordinar de talentaţi este că n-au putut să fie consecventi 
cu propria persoană, adică să urmeze o chestie de la A la B. Uite, vreau s-o 
fac pe asta, după aia mai văd eu. Uite, ca să dau alt exemplu. L-am revăzut 
în niște înregistrări pe Laurenţiu Cazan, un tip extraordinar de talentat. 
Și-n afară de Say something n-a reușit să răzbată. Pentru că n-a reușit 
niciodată să se-ducă mai departe, cum n-a reușit nici Hans. Talentat, 
talentat, de o sută de ori mai talentat decât alţii. Dar păcat de atâta talent 
neexprimat. Și mai e ceva. Degeaba ești foarte bun, dacă nu te vede 
lumea, dacă nu te duci undeva unde să fii vizibil. Tu l-ai văzut pe Hans, eu 
l-am văzut pe Hans și-am cântat cu el. Mai sunt 100-200 de oameni care 
știu de el. Și-atât. Despre MASS MEDIA ce să mai spun decât că m-am 
întâlnit anul trecut cu Florin Bosînceanu, al doilea chitarist, care a devenit 
un pictor foarte bun; și-atunci picta. Nu mai cântă de ani de zile, a mai 
încercat după plecarea lui Hans, să mai refacă cumva formaţia, dar nu s-a 
realizat. 


În perioada de arhitect stagiar la Alba Iulia ai avut ceva 
satisfacţii profesionale? 

Lucram la Atelierul de proiectări al Întreprinderii Judeţene de 
Construcţii Montaj, care făcea toate construcţiile din judeţ. Iar la atelierul 
de proiectare eram și eu. Am proiectat si maternitati de scroafe, ateliere 
de reparat tractoare. Nu glumesc, e o chestie foarte serioasă maternitatea 
de scroafe. Are o temă foarte fixă, există stasuri, e complicată. lar cea mai 
mare comandă proiectată a fost un hotel. Este un hotel situat la jumătatea 
drumului dintre Teiuș și Aiud, drumul care merge de la Alba Iulia spre 
Cluj Napoca, trebuia să fie un hotel al Cooperaţiei, s-a și numit Căprioara. 
Am terminat să-l proiectez în 1987, deci s-a încheiat proiectul după ce am 
plecat eu din Alba Iulia. A fost finalizat în 1989, apoi a venit Revoluţia, 
Cooperatia s-a dizolvat, iar acea clădire nouă și nefolosită se prăbușește 
singură pe marginea drumului. Acum am văzut că se vinde. Colegii mei 
din trupă zic, evident e o glumă, c-ar trebui s-o cumpărăm. 


S-au construit multe înţeleg în zona Alba Iulia. 
Era o regulă peste tot. Când am ajuns la Alba Iulia, acolo am aflat, 
după ce-am intrat în lumea reală ca arhitect. Toate restaurantele 


primisera ordin cu cativa ani inainte sa faca separeuri, ca sefii de partid 
sa nu bea cu lumea, ca mai pica unul pe sub masa si nu dadea bine. Nu 
era neaparat de gomosenie, ci de simt practic: sa nu fie vazuti beti. Asa ca 
Nicu Ceausescu venea în acel separeu, fără să ne ceară să-i cântăm 
separat sau alte mofturi. Părea un tip echilibrat, din ce vedeam la 
distanţă, cu nebunii făcute la vremea potrivită, adică și-a trăit tinereţea în 
spiritul ei, ca să zic așa, până să se prindă coana Elena. Barul Atlantic, 
spre exemplu, a fost închis peste noapte după ce s-a aflat c-a fost acolo și a 
chefuit și-a făcut un mic scandal. A doua zi, barul s-a reprofilat în 
magazie. 


Ce faceati ca muzicieni în sezonul de toamnă-iarnă? 

Sfârșitul lui septembrie, început de octombrie, iar începeam o tură, 
până-n decembrie, înainte de sărbători, iar de Revelion cântam de obicei 
la Romexpo, la Revelionul făcut de UTC, foarte bine organizat, cu toti 
artiștii importanţi. Acolo se vindeau produse pe care altfel le procurai 
greu. Ness, portocale, ţigări, tot circuitul comercial al BTT-ului, știi foarte 
bine. Plus că eram plătiţi regește, aveau bugetul lor, și nu-i întreba 
nimeni. Apoi, prin ianuarie, ne duceam la Pârâul Rece sau la Izvorul 
Mureșului. 


Dar ce te-a făcut să te lași de-arhitectură pentru muzică? 

O dată pentru că am simţit că, în muzică cel puţin, cum era pe- 
atunci, făcusem ceva, avusesem niște rezultate foarte frumoase. Apoi, 
arhitectura de-atunci nu era inventivitate, nu părea să ofere vreo șansă 
profesională de-a face ceva. Am avut posibilitatea să vin în București, să 
lucrez la Casa Poporului. Nu fac pe revolutionarul, nu am dorit treaba 
asta. Și cu asta mi-am câștigat prietenia fostului meu profesor, un om 
foarte important, cel care a proiectat Teatrul Naţional, Romeo Belea, cel 
care l-a și restaurat. Acel caz unic în lume, vorba lui, în care un arhitect a 
proiectat o clădire, alții i-au schimbat-o, si tot el a readus-o la forma 
inițială. Ei bine, el mi-a zis că se putea veni în București, pentru Casa 
Poporului. l-am spus cà nu doresc asta. Ştii ce mi-a spus? „Mi-ai fost 
student doi ani de zile, acum te cunosc cu-adevărat. Bravo!“. Și-am rămas 
prieteni până-n ziua de astăzi. 

Arhitectura, în viziunea politică de atunci, urma să se ocupe doar 
de adaptarea unor proiecte standardizate — exceptând Casa Poporului, 
firește. Așa că se întrevedea o viata de funcționar. Nu asta îmi dorisem. 
Așa că am riscat să mă îndrept către activitatea care fusese tot timpul cu 
mine. 


Deci ai venit în Bucuresti, renuntànd la arhitecturà, gata 
pentru consacrarea muzicala. 

Da, mi-am dat demisia de la Alba Iulia si-am pornit-o ca liber 
profesionist. Am venit miercuri seara, joi deja cantam. Nu-mi faceam griji 
cà n-o sà am cantàri. Sigur, nu asta era scopul, dar trebuia sa fac ceva. Nu 
înţeleg niciodată muzicienii care nu fac nimic, pentru că „aia nu e ce-mi 
place mie“. Nu e adevărat, trebuie sa canti! Am cântat la restaurant, am 
cântat la nunți și am spus întotdeauna că mà mándresc cu acest lucru. 
Pentru că acolo este adevărata școală a vieţii. Acolo înveţi să fii disciplinat, 
acolo înveţi să fii umil, acolo înveţi să faci ceea ce trebuie, pentru că la 
nuntă nu poti să canti GENESIS. Dacă te-ai dus să canti, canti ce trebuie. 

Bun, erau alte timpuri, dar cred toti au trecut prin aceste etape de 
formare, în primul rând umană. Trebuie să treci și prin fazele acestea, ca 
sa-ntelegi cu adevărat ce-nseamna să canti. 


Asta nu se numește compromis muzical sau are altă conotaţie? 

Nu este compromis. Ca să te bucuri realmente de scenă, trebuie să 
faci și acele lucruri. Acum 45 de ani, când eram un puști la o Casă de 
Cultură din Craiova, nu visam c-o să ajung atât de departe. Și când 
reușești, abia atunci înţelegi ce bine este că ai făcut așa. Și că nu te-ai 
mulțumit s-alergi doar după niște bani. De fapt, eu, până să plec din Alba 
Iulia, câștigam mult mai bine decât în București. Aveam serviciu, cântam 
la nunţi, cântam la restaurant, bani aveam. Dar mi-am dat seama că, dacă 
nu ies atunci din acea situaţie, așa rămân. 


Cum te intretineai, dacă te-ai lăsat de meserie? 

Nu eram descoperit, avusesem cariera mea muzicală cu 
BASORELIEF, aveam atestat șef orchestra 1, deci gradul cel mai mare de 
pregătire muzicală. 


Cum era faza cu atestatul? Ai reușit să-l obţii ușor? 

Excelent. Știm categoriile: șef orchestră, solist instrumentist și 
instrumentist. La șef orchestră 1 și 2, la celelalte două de la 1 la 4. Tarifele 
nu erau atât de mici, cu toate că ele fuseseră stabilite prin anii ’60. Eu am 
avut 1 șef orchestră, care era cea mai mare categorie, la spectacole 
puteam să fiu plătit cu 500 lei pe zi. Cântam la restaurant în Alba Iulia și 
aveam salariu mai mare decât directorul, aveam peste 4.000 de lei, 
conform încadrării, fata de 2.600, atât cât aveam ca arhitect. Ca solist 
instrumentist aveai 200 lei pe spectacol, ca instrumentist 150 lei. Și-asta 
era forma legală de plată. Deja box office-ul ne scosese peste posibilitatea 


de-a ne plati doar cu atestatul. Eu si Tino eram deja sef orchestra si din 
1987 cästigam 500 lei pe zi fiecare. În 4 zile scoteam un salariu. Ei, aceste 
sume nu mai puteau fi acoperite prin atestate. Și-atunci apelam la 
instituţiile culturale cu care făceam turnee, pentru că nu se puteau face ca 
inițiativă privată. HOLOGRAF a făcut ani de zile turnee cu Filarmonica 
din Sibiu, pe care o finantam. Si-atunci era ideea autofinantärii. lar treaba 
era foarte capitalistă, nu erau bani de la buget, erau bani din bilete. Nu de 
la primării. Până și de Zilele orașului, unde se făceau de toate, de la 
populară la cascadorii, totul era pe bilet. Erau bani curati. Si-atunci 
instituția culturală, Casă de cultură sau Filarmonică, ca să-și acopere 
gajul, putea să plătească repetiţii. Nici alea nu erau cine știe ce. Și-atunci 
au început să facă achiziţii. Stăteam cu Tino, pierdeam câte-o noapte-două 
să scriem piese, bineînțeles, minimal, scriam niște partituri, o linie vocală, 
un cifraj, un ritm cât de cât, sigur că pe-alea nu le verifica cineva dacă au 
fost cântate, dar existau la dosar pentru Controlul Financiar. Și-n felul 
acesta puteau acoperi instituţiile culturale suma pe care aveau să ţi-o dea 
legal. Nu toti aveau curajul să lucreze cu bani negri, desi unii lucrau si- 
așa. 

Banii negri se făceau atunci când organizatorii te lucrau la bilete, 
dar era riscant. Dar nu ne-a interesat acest aspect, noi știam că trebuia să 
ne fie acoperit gajul respectiv. Şi-n turneu la fel. Iulicá Suteu, Să-l 
odihnească Dumnezeu!, a fost primul care-a făcut cu noi turneele 
Filarmonicii. Când ajungeam la Sibiu făceau adunare festivă. Le-am adus 
în anul ăla peste 1.000.000 lei finanţare la Filarmonică. Noi ne luam banii, 
ei erau super mulțumiți. 


Cu cine-ai dat atestatul de artist liber profesionist? 
La primul, din 1976, cred că era Moculescu, poate Teicu, plus cei de 
la Centrul de perfecţionare al cadrelor, CPCA. 


Ti se părea OK încadrarea cu atestate? Era inca în vigoare 
decretul 321/18 iunie 1956, care a rezistat până în 1996, care stabilea 
baremuri de 200, 150, 100 și 50 de lei pentru artiștii interpreţi atestati. 
Bine, mai erau și șefii de orchestră și regizorii de spectacol care 
primeau mult mai multi bani. Era bună această încadare? 

Să știi că da. În primul rând, iti dădea dreptul să nu lucrezi, să nu 
fii angajat permanent. Se lua un impozit din banii ăștia, dar mic, 2%. Apoi, 
se reînnoiau atestatele la fiecare 4 ani, când puteai să treci la o categorie 
mai sus. Pentru instrumentist sau solist instrumentist, teoretic, trebuia să 
canti ceva, la alegere, pentru solist instrumentist, trebuia să și descifrezi o 


partiturà, nu cine stie ce. Nu erau absurzi nici astia din comisii. Plus ca 
foarte multi veneau din provincie, si-asta era pâinea lor, c-ăștia cântau la 
restaurant. Multi nu știau note, dar primeau acolo categoria a II-a, cà nu 
dadeau din buzunar. Nu era ceva opresiv. Culmea, ar fi nevoie de atestate, 
in tembelismul actualului sistem fiscal de la noi. Sunt oameni platiti de 
PFA-uri la nunti, si cei de la FISC intreaba: „În baza a ce e platit cutare?“. 
Dacă spui muzician, întrebarea e: „De unde știm cà e muzician?“. Nu c-ar 
avea vreo importanţă. Are atestat? Unii nu au, pentru că s-au desființat. 
Altfel, se consideră spălare de bani. Oricum, după 1995, a început o 
nostalgie după atestate, fiindcă începuse nebunia cu dance-ul și cu trupele 
cu playback-ul pe scenă. Și-au început comentariile: „E posibil? Astia ne 
iau carnea din fasole, nu știu să cânte la nimic, pun CD-ul, mimează pe 
scenă, se prostesc pe-acolo cu un microfon în mână și gata banii? Să dea 
atestat, acolo de bine de rău trebuia să faci ceva!“. Ei, n-au mai fost. Știu că 
după 1994 am primit și noi, ca trupă, un atestat onorific pe toată viaţă. N-a 
mai folosit la nimic. Nu știu de ce s-a renunţat la atestate, nu era o idee 
rea, mai ales că se puteau da și pentru prezentatori, iluzioniști, nu era 
vorba numai de muzică. 


Cum s-a coagulat HOLOGRAF-ul? 

Cum se zice că muzica a apărut din greșeală, HOLOGRAF-ul a 
apărut dintr-o neînțelegere. Eram la Preoteasa când domnul Toma m-a 
chemat și mi-a zis: ,Dom'le, vine de la Cluj un tip cu care am vorbit la 
telefon și care cică e compozitor, este pianist, are un proiect de opera 
rock, are scule, are lumini. Vorbiti cu el, poate va combinati, mai faceţi o 
chestie mai dezvoltată“. Ne-am întâlnit cu el și, fără să intru în amănunte, 
mi-am dat seama că nu era ceea ce spunea. Am zis, hai să cântăm ceva 
împreună. A zis că trebuie să se pregătească. Și când am văzut cum ia 
acordul, mi-am dat seama cá nu e pianist. I-am spus lui Toma că ne pare 
rău, dar nu era cazul să ne-ncurcăm cu el. Omul era mitoman, a mai 
rămas ceva vreme-n peisaj, dar sculele care-au venit apoi erau niște boxe 
goale. Totul era o butaforie. La vremea respectivă, totuși, l-a convins 
pentru foarte puţin timp pe Mihai Pocorschi, care atunci era folkist, și pe 
alti băieţi de la Geologie să se strângă împreună. Normal că omul n-a 
reușit, nefiind muzicant, dar în urma acestei nereușite cu respectivul 
Stefan Latea, Pocorschi împreună cu Rădescu și cu Cristi Lesciuc au facut 
primul nucleu, care după aceea a devenit HOLOGRAF. Boris Petroff a fost 
apoi la tobe. A plecat Boris, a venit Edi. După aceea a venit Tino, lucrurile 
au evoluat, noi, cu BASORELIEF, repetând împreună la Preoteasa, toată 
povestea derulându-se-n paralel. 


Bun, după ce-au terminat facultatea s-au gândit ca sà rămână 
împreună și s-au mutat la Pitești, în 1983. Au stat un an acolo, după câteva 
concerte, au zis că vor să treacă la o categorie superioară si să ia alti 
oameni. Așa c-au vorbit cu Gabi Cotabiță, care era la Craiova. Mi-aduc 
aminte că și noi cochetasem cu ideea de-a venit cu Gabi în București și a 
ne transforma în altceva. Lui îi era foarte comod la Craiova. Era inginer, 
avea unde cânta, nu era foarte tentat să plece, dar a venit. Plus că atunci 
era ceva ca un magnet: vedeau sârbii la televizor. Și televiziunea sârbă 
era peste multe alte televiziuni. Dădeau nu doar filme incredibile, ci și 
concerte, era o televiziune foarte foarte culturală. Pentru anii '80 a fost un 
factor cultural major pentru toată zona. 

Bulgarii se mai chinuiau, dar televiziunea lor era departe de ce 
puteai prinde la sârbi. Bun. Au făcut primul album. Cu Gabi Cotabiță solist 
vocal, cu Nicky Themistocle la bas, Pocorschi, Edi Petroșel și Tino Furtună. 
Era un pop rock new wave, care chiar suna bine. 


Dar cum se simțeau ei pe new wave când majoritatea erau pe 
hard rock și heavy metal, iar new wave-ul era respins de fanii 
autohtoni? 

Omul mai face și ce poate, nu doar ce vrea. Și-au dat seama că dacă 
e Pocorschi la chitară nu pot fi hard rock. Și-au folosit la maximum asta. 
Pocorschi a fost un compozitor inspirat, așa că a ieșit un disc bun pentru 
acele vremuri și a fost foarte bine primit. Apoi s-a întâmplat un lucru pe 
care contemporanii noștri nu-l înţeleg. Gabi Cotabiță a renunţat, pentru că 
au avut posibilitatea să plece în Rusia sau nu știu pe unde în turneu și lui 
nu i s-a dat viză. Deci nu i s-a dat viză nici măcar pentru spaţiul sovietic. 
Avea să mi se întâmple și mie mai târziu, au refuzat să-mi dea viză pentru 
Bulgaria, deși mai fusesem de două ori. Dar asta era România de-atunci. 
Atunci Gabi și-a dat seama că, dacă nu poate pleca nicăieri, proiectul nu 
are o dezvoltare pentru el, a renunţat și băieţii s-au reorientat. L-au luat 
pe Dan Bittman, care fusese între timp la IRIS, la VOLTAJ, începuse cu 
ACID. Și l-au luat și pe Nuţu Olteanu, care-a simţit că acolo e ceva și a 
plecat de la IRIS și el. Și-a avut o intuiţie bună, pentru că-ntr-adevăr atunci 
IRIS a stagnat pe o linie continuă, în timp ce aici lucrurile s-au dezvoltat. 
Nuţu a venit în 1985. Ce se-ntâmplase? Pocorschi a avut o hepatită care l-a 
scos din joc un an și ceva, nu eram acolo ca să știu ce s-a-ntâmplat, pe 
scurt, a venit Nuţu, iar din 1986 au început să meargă din ce în ce mai 
bine, cu Marty la bass. Și au făcut turnee. Dar renuntasera toţi la serviciu. 
Și eu am avut un moment de cumpănă atunci. M-am gândit serios ce 
vreau să fac. Profesia de architect pe-atunci nu te putea satisface. Erai un 


functionar ceva mai altfel, totul era tipizat. Si nu parea sa existe niciun fel 
de dezvoltare. Vazusem ce se putea face la Alba Iulia, era clar ca trebuia 
sà mä-ntorc in București, dacă voiam să-mi văd de muzică. Ceea ce am si 
făcut. Am cântat câteva luni la Hotelul Bulevard, cu Flavius Teodosiu și 
TÂNĂRA GENERAȚIE, profesioniști, nu glumă. 


Ai ajuns la HOLOGRAF prin 1987, mult după apariţia albumului 
Holograf II, luându-i locul lui Marty Popescu. Selecţia s-a făcut prin 
concurs sau a venit doar o propunere? 

Cu Edi, Tino și Mihai mă știam de mult, repetasem ani de zile 
împreună la Preoteasa și chiar cântasem de câteva ori împreună. Prima 
tentativă de venire la HOLOGRAF a fost în 1985, dar atunci nu am putut 
eu pleca de la Alba Iulia atât de repede, așa că am ajuns abia în 1987. În 
decembrie, m-au sunat Edi și cu Nuţu și mi-au spus: „Marty pleacă în 
străinătate, asta e, nu vrei sà vii să canti cu noi?“. Si-am zis da. Pe-atunci 
era o lege nescrisă. Nu plecai dintr-o trupă până nu găseai un om în loc. 
La hotel se cânta seară de seară, cu soliști, cu balerine, nu era cinstit să 
pleci și gata. Și din ianuarie, am început să repetăm, iar în primul turneu 
am plecat în martie, în februarie găsind înlocuitor pentru serile muzicale. 


Cum ai reușit să te integrezi în HOLOGRAF? 

Am spus întotdeauna că noi am avut norocul să fim prieteni. În 
componenţa din 1987, în care am venit, ne cunoșteam cu mult mai mult 
timp înainte, BASORELIEF repetând în aceeași cameră cu ceea ce era 
atunci HOLOGRAF, pe Edi și pe Tino știindu-i practic de vreme bună, fiind 
studenţi. Chiar eram prieteni, așa că n-a fost o întâlnire de-asta la prima 
vedere, mohorâtă și temătoare. Oricum, eu trebuia să vin la HOLOGRAF 
cu doi ani înainte, dar nu puteam pleca atunci. Pe scurt, n-am venit la 
niște străini. Și pe Dan îl știam de pe vremea când cânta la IRIS, am fost 
împreună cu MASS MEDIA de la Alba Iulia, ne știam bine. 


Ca basist și vocalist cum ai reușit să te acomodezi muzical cu 
trecerea de la rockul progresiv, de avangardă, la hard sau pop rock? 

Cu toată experiența, acomodarea a presupus niște eforturi, în 
primul rând fiindcă HOLOGRAF devenise o formatie profesionistă, și totul 
se făcea cu multă exactitate. Și programul era foarte aglomerat, dar asta 
îmi dorisem, așa că nu am avut de ce mă plânge. 


Albumul „Holograf III“ a apărut în 1988, iar pe coperta discului 
se menţionează că toate compoziţiile sunt colective. Cum a decurs 


partea de creaţie a unor piese precum „Sperantä în sufletul meu“ sau 
„Te voi iubi mereu“, melodii pop rock care se detașau net de cele new 
wave, care caracterizau sound-ul HOLOGRAF de până atunci? Cine a 
dat tonul schimbării de stil? 

„Holograf III“ este albumul noii componente, din care lipsea Mihai 
Pocorschi, dar apăruseră Nuţu Olteanu și cu mine. Era normal ca și 
muzica să fie diferită. 


Era perioada în care majoritatea turneelor din afara ţării se 
făceau în URSS și înalte tari socialiste. Ce turnee... peste hotare, a 
făcut la vremea respectivă HOLOGRAF? De ce întâmplări mai 
emotionante sau mai hazoase iti amintești? 

Noi nu am avut parte de turneele, nici măcar în ţările socialiste, pe 
care le-au avut trupele mai vechi - SFINX, ROȘU ȘI NEGRU, etc. - care erau 
extrem de fructuoase. Noi am avut doar deplasări scurte, în schimburi 
culturale, în Bulgaria (fără mine, nu mi-au dat viza!!!), în Polonia, în 
Coreea de Nord și în URSS. Recompensa materială era o foaie de schimb în 
valoare de 250 de lei. Despre amintiri ar trebui să mai scriem o carte. 


„Nucleul“ HOLOGRAF, la sfârșitul anilor ’80, era format din - si 
este până-n prezent: Dan Bittman (voce), Iulian Vrabete (chitară bas), 
Edi Petroșel (tobe), Antonio Furtună (clape). Chitariștii, Nuţu Olteanu 
și Florin Ochescu au contribuit, pe rând, la albumele III și IV, apoi, 
împreună, la apariţia albumului „Banii vorbesc“, un LP cu un sound 
ceva mai hard rock și alte piese de mare impact. La albumele la care 
au contribuit muzical și-au impus punctul de vedere sau totul a ieșit 
așa cum vă doreati voi, să spunem „nucleul dur“ al trupei? 

Sigur că și-au impus punctul de vedere, eram doar o trupă de rock, 
nu o orchestra care interpretează partituri. Fiecare a adus câte ceva din 
personalitatea lui în acest grup. 


Unde repetati în anii ’80? 
La Tehnic Club, la Pieptănari, unde, din când în când, aveam și 
spectacole. Am avut acolo sală de repetiţie până după 1990. 


Cum te raportezi la Cenaclul Flacăra? Au încercat să te 
coopteze? 

N-am cântat în Cenaclul Flacăra. HOLOGRAF a cântat acolo, dar în 
perioada în care era cu Cotabiță, când eu eram la Alba Iulia. O singură 
dată am avut o invitaţie fermă și foarte curioasă. Era 11 noaptea și-a sunat 


telefonul. Eram inca student, prin 1981, si aveam trupa BASORELIEF, 
muzica instrumentala, dupa cum bine stii. Am fost sunat de un fel de sef 
de cabinet al lui Paunescu. Si bodyguardul lui, si de toate. A fost foarte 
direct: „Am auzit c-aveti o formatie, BASORELIEF!*. „Da“. „Mâine să fiti la 
Târgu Mures!*. Am rămas interzis, așa că zic: ,Dom'le, stai putin. Unu la 
mână: colegii mei sunt studenti, și eu la fel, așa cà nu putem pleca așa“. 
„Comitetul Central rezolvă tot, nicio problemă, dăm noi telefoane la 
facultate!“. „Doi: oamenii ăștia nu sunt angajaţi“. Eram totuși o formatie 
de prieteni, cântam de plăcere. I-am zis că-i anunţ dacă... Normal că n-am 
mai anunţat nimic. Ce să căutăm noi la Cenaclul Flacăra? 


În revistă v-au mai amintit? 

Da, am avut niște cronici foarte bune, pe vremea când Flacăra nu 
era ce-a fost. Noi am debutat în 1977, și-n 1978 am și participat la serbările 
revistei Săptămîna, care erau făcute de Petre Magdin și Ileana Lucaciu. Și 
am avut în Flacăra, în vremea respectivă, niște cronici, plus că figuram în 
topul Săptămîna. Dar pe vremea ac ea lumea era mult mai deschisă către 
muzicile, hai să le spun, ciudate. Am făcut bis la Polivalentă atunci și nu 
ne-a venit să credem. Am cântat 5-6 piese. Oricum, eram începători și mici 
pe lângă ROȘU ȘI NEGRU, SFINX, MONDIAL, CHROMATIC, formaţii mari. 
Și-am cântat și noi mai pe la-nceput. Cum am terminat bazaconiile 
noastre, ne-am dat jos de pe scenă. Apoi, cum povesteam, am făcut bis la 
muzică instrumentală... 


Cine se ocupă de textele pieselor HOLOGRAF, care la vremea 
respectivă aveau un puternic impact social? 

Pe primele albume s-a impus amprenta lui Mihai Pocorschi. Apoi 
am început să scriem mai mult Dan și cu mine. 


Probleme la concerte cu publicul înainte de 1990? 

Au fost destui oameni de ordine, evident. Dar să-ți spun ceva: în 
primul rând lor le era frică de un incident. Puștilor mare lucru n-aveau ce 
să le facă, dar pe teritoriul lor era ca-n armată: nu trebuie să se-ntâmple 
nimic. Dacă un soldat dezerta, îl dădea afară pe șeful unităţii, consecinţele 
erau pe toată linia. Drept pentru care, și milițienii se temeau pentru ei să 
nu pateasca ceva, nu că s-ar fi gândit la o eventuală ràzmerità. 


Cum vă alegeati turneele prin tara? 
De când am venit eu în 1987, în mod normal lucrurile se făceau 
cam așa: 1-2 turnee în primăvară, din martie pînă-n iunie. 10-15 de zile o 


zonă si, poate, pe lângă Bucuresti ceva. Si o luam pe zone. Începeam cu 
Moldova: Galati, Tecuci, Bacau, Piatra Neamt, Vaslui, Iasi, Suceava, 
Botosani. Era si logic, n-aveai distante foarte mari intre localitati si multe 
erau cu „pendel“: spre exemplu, faceai Adjud, de la ora 17.00, si Bacău de 
la ora 20.00. Sigur, nu erau atàt de multe scule cum sunt acum, dar ne 
miscam destul de repede. Si vara Costinestiul. Evident. Stateam douà luni, 
pana la începutul lunii septembrie. La Forum. HOLOGRAF a cantat la 
Forum până-n 1990, și-apoi o datà-n 1993, după ce ne-am întors din 
Olanda. Dar nu mai era... nici Costinestiul nu mai era ce stiam noi, nici 
lumea nu mai era aceeasi. 


Tentative de deturnare? 

Au fost. Veneau sefii de càrciumà care ne promiteau dublu. Dar am 
zis nu. In general am fost destul de loialisti. Nu plecam în mijlocul 
sezonului. 


Cat luati la Costinesti? 

Spaga câte-o sută de lei de la fiecare ospàtar, pentru că venea lume. 
Patronul își făcea ciubucurile, și-apoi oprea de la fiecare ospătar, cu 
acordul lor. În afară de salariul pe care ni-l plătea staţiunea pe atestate, c- 
acolo totul era legal și pe bilete, primea extra bani. 


Cu Ceausestii te-ai întânit? 

Cu cei doi nu. Nicu venea la Costinești, fără s-avem relaţii directe. 
Venea de multe ori, dar umbla fără bodyguarzi, nu avea boala de nervi de 
la taică-su, se plimba singur. În sala de la Forum era în spate un separeu. 


Cine se ocupa în turnee de amplificare, cine vă făcea 
sonorizarea și partea de lumini a concertului? 

Aproape toate sculele erau personale, cu difuzoare cumpărate din 
străinătate, cu boxele făcute pe-aici din planșete vechi de la Arhitectură. 
La butoane l-am avut pe Costel Ionescu și la lumini a fost Cristi Nemuc, zis 
„Pompieru“. Sigur, nu doar ei, cu ajutoare. 


Cam câți oameni plecaţi în turneele din tara? 

Noi cinci, cu fotograful, sunetiștii Costel și Pompieru, plus ceva 
băieți la ajutor de încărcat-descărcat scule, apoi fetele care cântau în 
deschidere, ADAGGIO se numeau, asta era reţeta lui Șuteu. Cam 10-12 
persoane. 


Cântau și trupe locale-n deschidere sau doar ADAGGIO? 


Cateodata, am avut si folkisti, de la oras la oras. Dar nici nu cantam 
atat de mult, cel mult 45-50 minute. Sà nu uitàm cà spectacolele aveau 
prezentatori, care mai intretineau publicul cat se facea trecerea de la o 
trupa la alta, deci, spectacolul dura ceva timp, dar noi aveam clar 50 
minute în contract. Cand rămâneam pe loc și aveam concert într-un 
singur oras pe seara, spectacolul incepea la 17 si dura in total pana la ora 
19. Ne-a iubit publicul, recunosc. Au fost orase si cu douà concerte pe 
seara. N-am dus lipsa de fani, afise, poze. 


Formatia HOLOGRAF cred ca a fost singura formatie rock 
românească care a concertat în Coreea de Nord. Ce ne poti povesti 
despre aceasta intamplare? 

Am fost desemnati sa plecam in Coreea de Nord in iunie 1989. O 
delegatie destul de mica, 150 de persoane, 50 de artisti, 100 de tovarasi. 
Din care, îi amintesc pe domnii Severin, Năstase, Copos, care erau în CC al 
UTC. Tinerii de perspectivă. Ne-au făcut și niște costume pentru defilare. 
Ca la Olimpiadă, fiecare tara făcea turul de onoare, cu steag și tot tacâmul. 
Financiar, pentru noi, nu era nimic spectaculos, dar aveam curiozitatea la 
mijloc, mergeam într-un loc altfel inaccesibil. Cu o lună înainte începusem 
repetiţii zilnice la Palatul Copiilor. Și veneau la vizionări peste vizionări, 
peste vizionări, de la cei mai mici până la cei mai mari, cu șeful de Partid 
de la sector, de la capitală, până s-a ajuns la Suzana Gâdea. Ea a zis Ok, 
credeam c-am scăpat. De unde! A mai fost o vizionare, cu foarte puţin 
înainte de plecare, tovarășul Nicolae Constantin, care era al treilea om 
după Ceaușescu, era șeful propagandei în Comitetul Central. De văzut ne-a 
vázut., dar după aceea am aflat c-a räbufnit: „Așa ceva există în 
România?“. Nici nu-și inchipuise că exista așa ceva în tara, darmite să mai 
fie trimisă în Coreea de Nord, ca imagine a ţării. După o zi, eram la 
Tinerimea Română, la Ansamblul UTC, unde director era Vali Mares, si 
făceam vama la instrumente. Terminasem de încărcat în camioane și 
stăteam la un pahar de vorbă când sună telefonul. Cred că era 22.30 spre 
23.00. Răspunde Mares. La telefon: Nicolae Constantin. I-a spus asa: 
„Tovarășul Mareș, până mâine formaţia Holograf să se tundă și Ovidiu 
Bose Pastina - regizorul conceptului nostru de prezentare acolo - să se 
tundă și să se bărbierească“. De necrezut. Am vorbit cu Mareș, ăsta... om 
practic: „Mergeţi mâine la Ministrul Tineretului“, care era și prim secretar 
UTC, Ioan Toma. Până la urmă, nu eram elevi de liceu, ca să mergem tunsi 
acolo și nici nu eram angajaţii lor. Adică mergeam acolo două săptămâni, 
dar după aceea ce făceam, așteptam să ne crească pletele până la noile 
concerte? Noi aveam deja o activitate, aveam o imagine, totuși. loan Toma 


ne-a linistit: ,Nu sunteti angajati ai UTC-ului, nu sunteti subordonatii lui 
Nicolae Constantin, nu aveti de ce sà va tundeti“. Si-am plecat netunsi. Am 
facut escala inclusiv la Beijing. Era fix dupa incidentele grave din Piata 
Tiananmen. Si-acolo am vazut urme de gloante. Cred ca a fost ceva 
mascat, că s-a încercat deturnarea unei lovituri de stat în realitate, altfel 
nu-mi explic urmele de gloanţe. Și nu urme izolate, ci urme de lupte. 

Am ajuns, în sfârșit, la Pyongyang, actualul Phenian. Imediat ce ne- 
am cazat, tovarășii au sărit repede: „Fraţilor români, iesiti sá vă plimbaţi, 
să vadă lumea c-avem si noi formaţii rock, cu plete“...Deci care fusese 
problema? Cu două zile înainte eram trimiși la tuns și acolo ne trimiteau 
la plimbare, să facem parada pletelor? Și asta a fost singura dată când 
cineva a pus problema pletelor. 

Ne-am plimbat prin Phenian și nici nu știu cum să zic mai bine. Era 
o atmosferă de circuit închis la propriu. Altfel, sigur, construcţii peste 
construcţii. Dar o butaforie. În centrul orașului, toate apartamentele erau 
goale, și cineva aprindea seara luminile, iar la ora 22 le stingea. Asta știam 
din România, îmi povestise cineva. Și l-am întrebat pe ghid: „De ce sunt 
goale apartamentele?“. Fii atent la răspuns: „Fraţii noștri din Sud sunt 
sclavii americanilor și nu au nimic. Și când o să ne unim, ei vor veni să 
stea aici, pentru că nu au case“. 

La concertele în aer liber, spectatorii erau aduși cu camioanele. Am 
fost și noi la alte spectacole, să vedem și alte trupe. Întâi soseau 
camioanele, apoi niște dubiţe cu agitatorii. Ăștia scoteau boxe și puneau 
muzică, ca să-i facă să danseze. Știi de ce? Ca să nu stea de vorbă. Topàialà 
sinistră. La noi, în programul făcut, era o seară HOLOGRAF la Casa de 
Cultură a Ministerului de Interne, care era dată ca sediu pe timpul 
delegaţiei. Aici, ne-a vizitat Kim Ir Sen, care a mai mers și la pavilioanele 
Bulgariei și RDG-ului. Am primit și cadouri, niște ceasuri Seiko, făcute de 
comandă, special pentru bărbaţi, special pentru femei. La care, prima 
baterie a ţinut aproape 5 ani. Am și-acum ceasul primit în Coreea de Nord. 


Dar cum au fost concertele? 

Am zis să punem două: unul de la 17.00, altul de la 19.00. Ne-am 
făcut treaba, ne-am tăvălit, cu șpagaturi, dat din plete, chit că publicul era 
disciplinat și batator din palme. La sfârșit ne-au umplut de flori, 
ghirlande, festivisme tradiționale. Vine pauza. Mergem jos la o sticlă de 
vodcă și vine Vali Mareș oripilat: „Băi, sunteţi nebuni, ăștia la al doilea 
spectacol vor să bage același public!“. „Cum așa?“. „Păi i-au scos afară, 
acum îi aliniază și-i pregătesc să-i bage la loc, să se alinieze în câte două 
rânduri!“. Ne-am hotărât să nu-i mai chinuim o dată. Am zis să le punem 


un film, devenea penibil sa le oferim la comanda acelasi concert. Cam asa 
a fost cu publicul. 


Cam care erau ,,scorurile“ instrumentelor în anii ’80? 

În 1987, „scorurile“ erau foarte mari. Am dat 45.000 lei pentru un 
amplificator, un Peavey de 100W si 35.000 lei pe Fenderul, care este acum 
pe perete la Hard Rock Café. Le-am cumparat de la Marty, Dumnezeu sa-l 
odihneasca! El plecase atunci in Franta, cu echivalentul a 5.000$ pe 
vremea aia, cand dolarul era 7 lei. Sà nu uitàm ca la momentul respectiv, 
un salariu de 3.000 de lei aveau doar sefii de intreprinderi sau ministere. 
Eu nu ma plângeam de bani, trupa câștiga destul de bine. Chiar si-asa, 
pentru amplificator am dat un avans, n-am avut întreaga sumă. Și restul 
de bani s-a dat peste două luni, când i-am câștigat. Pentru chitară, care era 
la vânzare de pe o zi pe alta, am primit 19000 de lei, am mai dat și un 
amplificator pe care-l aveam si un lantisor de aur cu 6000 de lei și m-am 
mai împrumutat de la colegi. 


De unde-ti procurai consumabilele? Erai pe listele trupelor 
care ieșeau afară? 

M-a ajutat un prieten, plecat în Finlanda. El îmi aducea corzi, pene, 
care nu erau scumpe pentru ei. Pentru noi erau 40$, o mie și ceva un set 
de corzi bune. N-am fost pe liste, pentru că mai găseai soluţii. Mai aveai 
prieteni în străinătate, culmea, puteai să comanzi, am și comandat de 
câteva ori la Toma, un sârb care avea un magazin în Anglia, pentru ţările 
de Est. Problema era că trebuie să-ți plătească cineva din străinătate, dar 
iti trimitea prin poștă aici. N-aveai cum să plătești de-aici, atâta tot. Dar, la 
fel, găseai soluții, plătea un prieten sau o rudă acolo. Aici plăteai vama, 
care era simbolică, pentru că obiectele în sine erau considerate la 
preţurile din România. O chitară era considerată câteva sute de lei, o mie 
de lei. Și plăteai sub o sută de lei vamă la un obiect pe care, altfel, îl 
cumpărai cu zeci de mii de lei, valoarea lui reală. 


Cum a fost turneul din URSS, unde mai mult ati călătorit decât 
ati cântat? 

Da, tot în 1989. Când am ajuns în toamna lui 1989 în URSS, am făcut 
acel turneu memorabil, în care probabil că Gorbaciov a vrut să-i dea o 
lecţie lui Ceaușescu. Turneul era compus din trei secțiuni: muzică ușoară, 
cu formaţia HOLOGRAF, Gabi Cotabiță, Anca Turcasiu si cred că si 
Pocorschi; secţiunea de muzică clasică, unde-a fost Dan Grigore; secțiunea 
de folclor, cu un ansamblu folcloric, evident. Noi am avut partea vestică a 


URSS-ului, 10 localitati, printre care: Harkov, Kiev, Sevastopol, Simferopol, 
Ialta, Moscova. Dintre cele 10 concerte programate, au fost suspendate 9 
spectacole, intrucat niciodatà masina cu instrumente nu a ajuns cand am 
ajuns noi. Discret. În schimb, eram plimbati cu un autocar fantastic, cu 
fotolii care se puteau muta, eram platiti regeste. Bun, dupa vreo trei zile, 
am început sà ne-ntrebàm ce se-ntàmplà. Era àla de la GAS Concert, 
probabil securistul lor, mereu impaciuitor: „Și care-i problema? E frumos, 
ne plimbăm, bani avem.“ Noi intrasem la bănuieli: „S-au furat sculele?“ 
„Nu, vine camionul, e pe drum.“ După patru concerte anulate deja, nu mai 
intelegeam nimic. Ne plăteau ca să ne plimbăm. Apoi am ajuns la 
Moscova, unde am cântat, c-a venit și ambasadorul României. Încet-încet 
ne-am prins. Pe partea cealaltă, Dan Grigore avusese patru concerte, cu 
4-5 spectatori, dintre care unul era translatorul și altul omul care-l avea în 
grijă, iar ansamblul folcloric nu s-a întâlnt cu costumele. Era clar că totul 
marca o demonstraţie. Acele Zile ale Culturii Române în URSS se 
desfășurau, dar așa cum voiau gazdele. Nu puteau să refuze, dar au 
sabotat în mod elegant marele turneu. Bun, la Moscova, în timpul 
concertului, se urcă pe scenă câţiva moldoveni din Basarabia, cu un steag: 
„Fraţii noștri din România sunt cu noi!“. Iniţial am crezut că vor urma 
ceva represalii. Nu s-a întâmplat nimic, i-au dat jos de pe scenă și 
ambasadorul a plecat. 


Sandu Grosu povestește de organizarea unui turneu afară și de 
pregătirea delegaţiei, care se alimenta din timp cu cămăși pentru 
URSS. La voi cum a fost? 

Nu ne comparam cu SFINX. Ei au mers anual, în alt ritm. Într- 
adevăr, am fost și noi în Rusia cu tricouri și cu cămăși, am văzut și noi 
aceea disperare a gazdelor: de când intrai în hotel, femeile de serviciu, 
dealerii practic, imediat sáreau sä-ntrebe: „Ce aveți de vânzare?“ 
Cumpărau orice, dacă era nevoie și hainele de pe tine. Erau disperaţi după 
mărfuri cât de cât mai vestice. La astea românești erau două smecherii: 
fie luai marfa produsă pentru export, fie imprimai pe ele un Sergio 
Tacchini și alte branduri. Sigur că toată luma știa că nu sunt originale, dar 
era o marfă de schimb valabilă. Pentru că-n aceste excursii ti se dădea o 
foaie de schimb pentru 250 lei, teoretic atât aveai voie să schimbi în 
valută. Or, cu cămăși, tricouri făceai rost de bani. În URSS ne-au plătit și 
ei, nu numai ai noștri. Cu bani serioși. Dar prin contracte comerciale în 
străinătate, am ieșit abia după 1990, nu știu cum era cu impozitarea de 
către stat și evident că după Revoluţie lucrurile s-au schimbat. Înainte de 


1990, Holograf n-a facut parte din elita muzicalà, cea care se ducea in 
Belgia, Suedia sau Germania de Est. Acolo se faceau bani foarte multi. Stii 
foarte bine ca un video era cat o Dacia, 70.000 lei. Ca idee, Florin Ochescu, 
care-a venit la noi în 1990 și cântase cu SFINX ani de zile înainte, avea 
peste 1.000.000 lei. Ghinionul lui de artist, a lăsat banii la CEC și s-au 
devalorizat, n-a fost niciodată un întreprinzător. Deci se făceau bani 
foarte multi din acele concerte. Se-ntorceau dintr-un concert cu o clapa de 
70.000 și un video, erau bani, nu glumă. 


Unde v-au prins evenimentele din decembrie 1989, numite de 
unii... lovitură de stat, si de alţii... revoluție? 

În turneu. Eram în Moldova si deja începusem s-auzim de 
Timișoara. Ascultam Europa liberă și ne dădeam seama că lucrurile 
evoluau dramatic și printr-un fapt foarte simplu: am vrut să mă duc să 
vorbesc de la poștă cu prietenul din Finlanda (puteai s-astepti 1-2 ore, 
acasă puteai s-astepti si o zi ca să-ţi facă legătura) si mi s-a spus cá nu se 
mai fac convorbiri cu străinătatea. Seara, pe 21 decembrie, am cântat la 
Piatra Neamt, deja știam ce se-ntâmpla și-n București. Un prieten fotograf, 
ne suna din București să ne spună să venim, să-l dăm jos pe Ceaușescu și- 
am hotărât imediat să plecăm și să părăsim concertul. Eram în stare de 
euforie, pentru că văzusem la prânz la televizor faza în care Ceaușescu a 
fugit, lumea huiduia, s-a-ntrerupt emisia, și-asta era clar că nu putea duce 
decât la o schimbare. Era clar că-ncepuse ceva mult peste ce te puteai 
gândi. După concert, la hotel mai era o singură ospatarita la restaurant și- 
am întrebat-o ce-a mai auzit. „Păi am auzit că anul ăsta o să ne lase la 
Revelion până la ora 1 noaptea...“. Nu știa nimeni nimic acolo. A doua zi 
ne-am oprit la Bacău, să-i anuntàm pe organizatori cà nu se tine 
spectacolul. „Da di și să nu se tini? Biletili-s vandutii!“. „Măi, oameni buni, 
nu intelegeti cá e Revolutie!“. „Și Revoluții, bre?*.Habar n-aveau oamenii 
de acolo de ceea ce se-ntâmpla în București, dar Bacăul este oraș-martir și 
are câteva sute de eroi ai revoluţiei... Ceea ce se-ntámplá si in multe alte 
orașe unde nu s-a tras niciun foc de armă. Să fim serioși. Dacă nu se mișca 
Timișoara și nu rezona Bucureștiul, cine știe ce ar fi ieșit. Sigur, or fi ieșit 
apoi cu steaguri, dar era o acalmie și-o stare de bine... Așa c-am plecat la 
București, i-am lăsat cu biletili vândute. Am prins Revoluţia la Radio, eram 
în autocar. Era numai muzică solemnă și din când în când mai apărea 
unul cu generalul trădător Milea, care s-a sinucis, după care a urmat o 
pauză lungă de peste o oră. Am ajuns acasă și apoi am plecat spre Piaţa 
Revoluţiei, unde foarte curând au început să tragă. A venit armata, sincer 
să-ți spun mi s-a părut ceva ciudat din primul moment. Au trimis în Piaţă 


soldati din ciclul întâi, neexperimentati. În mod normal, pentru niște 
teroriști, cum se vehicula, trimiteai trupe speciale sau măcar soldati cu 
ceva experientà. Am facut armata si, chiar daca asta nu mà face specialist, 
nu pot fi considerat nicidecum naiv. Asa cà mi se pàrea incredibil cum 
niste teroristi ar lupta cu tancurile, avànd teoretic arme de infanterie si, 
mai mult, cà nu foloseau grenade, care cu mijloace putine provoacà 
distrugeri foarte mari. 


Ce s-a schimbat întài de toate pentru HOLOGRAF dupà 
Revolutie? 

Ca si pentru toatà lumea, faptul c-au apàrut deodatà lucruri care 
nu existaserà. Televizorul, sà zicem. Politica. Muzica la televizor. Presa. 
Ceea ce a dus la o groapà de interes în primii ani pentru muzica localà. Nu 
foarte dramatic, unii ne-au asociat clar cu perioada dinainte: ,,Voi ati fost 
mari pe vremea lui Ceausescu, gata, s-a terminat cu voi!“. În primul an, 
am mai funcţionat cumva în sistemul cu turnee, dar era clar că asta 
mergea din inerție. Mica revoluţie sexuală din presa infractoarelor mov, 
roz, MTV-ul, șocurile politice, demonstrațiile, totul ducea în altă direcţie. 
Iar pentru noi a început deschiderea. Pentru prima dată am ieșit și noi în 
Vest. Am fost în Franţa, în aprilie, la festivalul de la Bourges, după care a 
venit partea cu Anglia. Un om de afaceri din Anglia, italian de origine, a 
venit cu ideea de a merge în Anglia, ca să scoatem o piesă. Asta am făcut, 
ne-am dus acolo, am imprimat trei piese într-un studio absolut fabulos, 
cum nu văzusem decât prin reviste și l-am avut producător muzical în 
studio pe Mel Galley, fost chitarist la WHITESNAKE, adică oameni din 
Divizia A. Și consilierului producătorului nostru i-am spus că treaba nu 
poate merge peste noapte, că trebuie scos un single, după care să vină un 
album și abia la toamnă, scotàndu-l, s-ar putea vedea efectul. Ei, 
afaceristul sperase că face o treabă-n două săptămâni și se-mpușcă niște 
bani pe ideea de trupă din România. Și-aici a fost o cumpănă in viata 
trupei, am hotărât să ne-ntoarcem în România. Oricum, pentru noi, viaţa 
era mult prea scumpă scumpă la Londra. În România, în 1990, preţurile 
nu explodaseră. Mi-aduc aminte c-a venit prietenul din Finlanda și-am 
făcut o masă uriașă la Continental, care-a costat 6.000 lei, ceea ce însemna 
60$. La Londra mâncau câţiva oameni câte un sandwich cu banii ăștia. 
Diferenţele erau foarte mari, ne-am dat seama că nu rezistăm să stăm în 
Londra până la toamnă. Ne-am întors ca să lucrăm pentru album în ţară și 
să revenim în toamnă. Proiectul a eșuat. 


Se spune că un pas în fund reprezintă de fapt un viitor succes. 


V-a folosit la ceva esecul? 

Sigur.A fost o experientà adevarata. Iar lucrul pentru albumul 
englezesc s-a transformat dupà aceea în Banii vorbesc, care-a iesit în 1992. 
Piesele, culmea, a trebuit sà le traducem în romana, pentru cà ele fuseserà 
facute in engleza. 

Și a apărut în 1993, în Italia: World full of lies (Captain Records). CD- 
ul n-a apàrut niciodatà-n Romània. Asa cà ne-a ajutat povestea. În primul 
rand am vazut cu varful ochiului ce-nseamna piata muzicalà realà si am 
plecat în 1991 în Olanda. Puteam sà cântăm, sà rămânem împreună ca 
trupă și să câștigăm niște bani. Am cântat ceea ce se cheamă acum trupă 
de cover-uri, într-un circuit numit Top 40: cluburi, discoteci. Mergeam 
două-trei luni, reveneam in tara pentru trei luni.Cam ăsta a fost raportul. 
De fapt, eram în tandem cu SFINX. Când plecau ei, veneam noi, când 
plecam noi, soseau ei. Agenţia ne rotea pe circuitul respectiv. Și-asta a fost 
bine, pentru c-am învăţat ce-nseamnă eficienţa și corectitudinea, plus 
încrederea aceea, care la noi nu exista. Adică vedeai că e altă lume. În 
Olanda, în care-am fost noi, lumea nu-și închidea ușile la casă. Și-acolo am 
văzut și alte lucruri care pe noi ne-au șocat. M-am dus să-nchiriez un 
microbuz, că al nostru se stricase, și mi s-au dat cheile, fiindu-mi arătat 
unul din curte, cu plinul făcut, cu socoteala la returnarea lui. „Ok“, zic, și- 
ntreb ce act trebuie să las. „Act? De ce?“ Nici nu ne gândeam că era 
asigurată sau că oamenii nu se gândeau să suspecteze pe cineva că n-ar 
aduce mașina înapoi. Erau șocurile unei lumi civilizate, care se bazează 
întâi pe încredere, nu pe șmecherie și ciupeală.Să te duci la hotel și să nu 
ti se ceară acte, chiar ne-a șocat. 


Aţi avut niște filmări făcute la TVR destul de rapid, care au fost 
și difuzate în perioada respectivă. V-au folosit în Anglia? 

Da, în Anglia mersesem deja cu câteva clipuri făcute la TVR. Dar să- 
ti spun, ai noștri aruncau tot ce-aveau. Ne-au pus la dispoziţie și elicopter, 
iar ăștia-n Anglia au rămas uimiti de eventualul buget alocat. Sigur, 
clipurile erau puerile, cu ce credeam noi că e hard rock-ul, cu plete, toate 
se făceau la Glucoza, printre ruine, cu sârme, mizerie, atâta gândeam pe- 
atunci. A fost o fază și asta, dar se explică. Nu văzusem și după aceea ne- 
am lămurit. 


Când aţi terminat cu Olanda și de ce? 

Primăvara lui 1993. Motivele au fost clare. Ajunsesem la plafonul 
eficienţei. Eram - să spunem - bine plătiți pentru agenţia respectivă, cred 
că eram cel mai bine plătiţi, dar ne era clar că nu vom sări de acel nivel, 


unde trebuie sa intri pe Radio si televiziune. Impresarul ne-a spus sa nu 
ne întoarcem in România si sà ne facem acolo un nume. Avantajul era ca 
puteam sta, imprima in studiouri adevarate, trimite demo-uri in toata 
lumea muzicalà mare. El insista pe faptul cà oricum notorietate aveam în 
Romània si era cazul sà iesim afarà pentru o alta dimensiune muzicalà, 
iar din Romania nu se putea ajunge clar la o treaptà superioara. Neveste, 
copii, familie. Știi cum e. Dacă în Anglia, unde, la fel, puteam rămâne, 
eram speriaţi și sălbatici, acum eram putin obosiţi, nu ne-am putut 
desprinde. Și-acum ne-ntrebăm cum ar fi fost dacă am fi rămas... Dar 
rămâne doar o întrebare. România deja se mișca pe noua organizare de 
concerte. 


Poate era și speranţa că industria muzicală va deveni ceva. 

Da, se mișca ceva, într-adevăr. Lumea se mai potolise cu 
televizorul, fuseseră deja două rânduri de alegeri, lucrurile se așezau 
cumva. Și am cântat în vara lui 1993 la Costinești, că tot aveam repertoriu 
de cover-uri, iar în 1994 a început Marlboro Music. Și-ușor-ușor ne-am 
scos albumele. 


În ce a constat turneul din Italia și înregistrarea, în Anglia, a 
albumului World Full Of Lies? Ce v-a lipsit ca să ajungeţi o trupă de 
calibru european sau mondial? 

Albumul a apărut în Italia, dar nu a fost nici un turneu, au fost 
doar niște înregistrări trimise la Captain Records. Iar de lipsit, privind 
acum din urmă, ne-a lipsit faptul de a fi trăit acolo. îndemânarea muzicală 
și instrumentală nu suplinește posibilitatea de a transmite oamenilor 
lucruri pe care trebuie să le fi trăit ca ei ca să le poti exprima. 


Daca ati fi rămas în Anglia cum era? 

Ni s-a propus. Ne-au zis să nu plecăm, să stăm, chit că era vorba de 
vârstă, după 30 de ani șansele de afirmare a unui muzician fiind destul de 
reduse. Dar erau cluburi, aveam ce face. La vremea respectivă, eu eram 
dispus. Pentru ceilalți colegi, care aveau familii, era complicat. Eu nu 
eram neapărat constrâns de a nu rămâne acolo. Nu știu ce s-ar fi 
întâmplat. Părerea mea acum este că nu am fi rezistat, ne-am fi destrămat. 
Nu eram pregătiți pentru lumea aia. Drept pentru care nu regret 
momentul respectiv. 


Ce a provocat plecarea din trupă a lui Nuţu și Florin? Venirea 
lui Romeo Dediu a însemnat și o schimbare de stil la sugestia acestuia 


sau a trebuit sa se supuna ideilor muzicale ale trupei? 

Nuţu a plecat în Suedia, in 1990, iar Florin a plecat fiindcă nu-l mai 
atrăgea ideea de turnee. Atunci când a venit, Romeo a trebuit, evident, să 
preia ceea ce era deja existent. Dar mai târziu și-a impus propriul stil. 


Ai colaborat în 1994 cu Laura Stoica pe albumele Focul și Nici o 
stea. Ce amintiri ai despre această colaborare cu o mare voce care s-a 
stins cu mult înainte de a-și impune personalitatea și calităţile 
muzicale cu totul speciale? 


A fost o perioadă foarte frumoasă, iar întreaga colaborare s-a bazat 
pe o prietenie strânsă între toti membrii proiectului, Laura, Florin, Eugen 
si Vlady. Fiecare veneam din alte trupe, din alte muzici, dar ne simțeam 
bine împreună. Mare păcat pentru Laura, care era o voce și o 
personalitate deosebită. 


Am găsit un vechi interviu, pe care i l-ai acordat lui Andrei 
Partoș, pentru Vox Pop Rock, în care ziceai ca te desparti de 
HOLOGRAF. Ce se întâmplase? 

La începutul lui 1994 a fost singura criză gravă, când s-au 
întâmplat două chestii. Eram într-o dezorientare totală, lumea se schimba, 
lucrurile se pare că nu mai mergeau cum știam noi. Ne întorsesem din 
Olanda, unde cântasem cam ceea ce-nseamnă acum o trupă de cover-uri, 
făcusem cam doi ani chestia asta și am supravieţuit. Era o perioadă în 
care toată lumea era dezorientată, fiindcă muzica nu mai funcţiona așa 
cum știam noi, lumea găsea alte atracții. Începuse televiziunea, discotecile 
arătau altfel, se prefigura un alt gen de distracţie, era o vijelie și se pare că 
nici noi nu ne mai găseam rostul și locul. Așa, fiecare încerca să-și 
găsească un alt mod de exprimare. Eu deja, în 1993, cântam cu Laura 
Stoica și cu trupa ei, cântam blues cu AG Weinberger. Aveam mult timp și 
cum erau puţine de făcut cu HOLOGRAF, toti ne creasem proiecte 
paralele. Adevărata piatră de încercare a fost la începutul lui 1994, cu acel 
Eurovision, și cu celebra piesă Dincolo de nori, când chiar ne-am divizat, 
pentru că eu și cu Edi n-am fost de acord să participăm și să mergem în 
combinația respectivă. N-am fost deloc bucuroși de cum se punea 
problema, era și un mic aranjament la mijloc, toată povestea cu TVR-ul nu 
ne-a convenit și eram de părere că trupa trebuia să rămână una de rock 
sau ce Dumnezeu mai era și să nu intrăm în combinaţia asta, hai să-i 
spunem instituțională, drept care, dacă tii minte, atunci la Dublin, au fost 
Tino, Dan și Romeo. Bine, Romeo abia venise în 1993, nu știa încă ce se- 


ntâmplă. Iar ca soliste: Monica Anghel, Silvia Dumitrescu, Corina Dogaru 
și Geanina Olaru. Bine am făcut noi că nu ne-am dus, pentru că a ieșit 
foarte prost, deși în urma concursului a rămas o piesă foarte bună, pe 
care o cântăm și-acum. România s-a clasat atunci slab de tot, pe locul 21, și 
mai rău de-atât, în urmă au rămas niște resentimente foarte puternice ale 
unor persoane fata de noi, culmea, deși eu și cu Edi n-aveam nicio treabă. 
S-au făcut niște promisiuni, nu s-au onorat, toată lumea a crezut că pleacă 
la Dublin, n-au plecat toti, știi cum se-ntâmplă... Până la urmă a ieșit o 
nenorocire. A fost chiar un moment în care-am zis: „Dacă voi vreţi s-o 
luați pe partea asta, treaba voastră, noi nu mergem“. Deci a fost un 
moment într-adevăr critic. 


Sunt de acord cu tine că era o piesă bună,care a ocupat pe 
nedrept locul 21. De altfel, să amintim și faptul că Dan a participat la 
Eurovision în nume propriu și nu ca HOLOGRAF. Ce v-a salvat? 

Eurovisionul a ieșit cum a ieșit, am avut noi dreptate că nu ne-am 
băgat, dar a apărut ceva care nu numai pentru noi a fost decisiv, ci pentru 
mai multe trupe, dându-le un sens și ceva de lucru. Acel Marlboro Music. 
Primul an, a fost cu DIRECŢIA 5, COMPACT și HOLOGRAF. IRIS era pe- 
atunci în turneu mare în Italia. Ideea e fost că proiectul ne-a dat un plan 
pe o vreme, pe niște ani, 4 ani a durat povestea. În afară de cele două luni 
și ceva de turneu la mare, care-nsemna și bani, și distracţie, proiectul ne 
dădea de lucru și-n timpul anului. Am avut mereu sprijin. Am avut un 
turneu de lansare pentru Stai în poala mea, care-a fost sponsorizat de 
Marlboro Music, am făcut și alte turnee, tot cu IRIS și COMPACT la pachet. 
Foarte rău că s-a interzis below the line la producătorii de tutun, pentru că 
acolo chiar băgau bani. Era și Camel Jazz, s-au băgat bani buni în muzică 
în acea perioadă. După care au apărut reţelele de telefonie, care voiau să- 
și facă awareness, la început băgau bani, Orange și Connex au făcut 
festivaluri, dar nu atât de concentrat și organizat cum era Marlboro 
Music. De ce? Acolo se știa: vara se face așa, iarna avem următoarele 
concerte. Era un plan bine stabilit, încât puteai să-ți faci calendarul cu 1-2 
ani înainte. Și-așa am depășit momentul dificil legat de Eurovision, și ne- 
am reapucat de piese. Am scos atunci Stai în poala mea. 


Discul e bun, cu câteva piese și texte memorabile... problema e 
coperta. Erati totuși intelectuali, cu mult peste nivelul „aburilor“ 
vremii. Dacă ANTRACT își permiteau să fie golani pentru că erau 
niște puștani de liceu, de la voi, care aveati o pregătire serioasă în 
domeniul plastic, lumea aștepta totuși altceva. 


Era o reacţie la violenta verbală care dădea semnale că ar cuceri 
piata muzicalà. Apàruserà trupele de hip-hop, textele traditionale erau 
considerate depășite, în presă, în media era la moda stilul șocant. A fost o 
experientà, fàrà rezultate notabile, care a aràtat cà era momentul sà ne 
găsim un alt drum, dacă vrem sà mai rămânem în competiţie; sau 
rămânem niște rockeri nostalgici, supăraţi pe lumea care nu îi mai vrea. 

Am aflat că există un site de weird cover, pecare figurăm și noi, 
pentru că e o copertă foarte puţin obișnuită. Asta demonstrează și deruta 
în care ne aflam atunci. Pe de o parte, era stilul muzical, a fost ultimul 
album rock, ca să zic așa, cu toate că semnele care veneau de peste tot 
arătau că rock-ul trecuse de zilele lui cele mai bune. Trăiam o etapă de 
muzică de discotecă, cu Dr. Alban și boys bandurile la modă. Nu pot să 
spun că nu ni s-a spus. În 1990, când am fost la câţiva producători la 
Londra, ne-au și întrebat: „Băieți, de ce o ţineţi voi mortis cu rock-ul asta? 
Deceniul următor va fi al dance-ului!“. Știau de-atunci ce se va-ntâmpla. 
După anii '80, toti marii artiști care-au scris au arătat că perioada de aur 
în care-a existat realmente libertate și inventivitate-n muzică s-a terminat 
cu apariția MTV-ului, când muzica a început să fie vândută ca un produs 
comercial. Și cu asta s-a terminat. 


Discul nu conţine ceva compromitator. Am încercat, nu-l consider o 
reușită, dar e al nostru. După Stai în poala mea, am avut iar o chestie 
norocoasă după Marlboro Music, în 1996, 69% Unplugged, care a fost 
imprimat live la fostul cinematograf Volga, la Zone Records. Atunci am 
văzut o nouă direcţie. Devenise clar că rock-ul în forţă nu mai era gustat 
de lume. Însă piesele care aveau muzicalitate și versuri bune au ieșit mult 
mai OK în haina asta soft, a unplugged-ului. Sigur, adaptate, nefiind 
cântate cum erau ele iniţial. 


Începând cu anul 1998, când a apărut Supersonic, aţi trecut la o 
manieră pop melodic, caracterizată prin numeroase hituri de mare 
succes, ceea ce rockerii supăraţi numesc probabil din invidie, 
„muzică pentru coafeze și fete bătrâne nemăritate“, in timp ce DJ-eii 
posturilor de radio amatori de muzică rock se bucură că le pot difuza 
fără să aibă probleme din partea conducerii radiourilor respective. 
Cum aţi hotărât această schimbare de stil? 

În 1996, când am scos 69% Unplugged, succes-ul albumului ne-a 
arătat că nu piesele - multe de pe Stai în poala mea - erau greșite, ci 
maniera de abordare violentă. Lumea se săturase de bubuială și răcnete. 
Aceleași piese, cântate mai soft, erau dintr-o dată frumoase. Așa că am 


înţeles si am încercat să cântăm altfel. 


În anii '90, a fost o perioadă de aproape 7 ani, în care fiecare 
trupă cânta cam ceea ce dorea de la hard & heavy, la indie, punk sau 
rock alternativ, cu o piață muzicală total independentă. A apărut apoi 
organizarea de tip MTV... 

MTV-ul a fost o unealtă, nu el a inventat treaba asta. Nişte oameni 
și-au dat seama că muzica se poate vinde, ca orice produs comercial. Dacă 
faci suficientă reclamă, o vinzi. Nu prea mai contează ce este. Dar aici 
putem vorbi despre o denaturare de la evoluţia naturală. Punkul și 
celelalte au apărut exact ca o evoluţie naturală, pentru că-n acei ani, 
sfârșit de ani ’70, început de ’80, deja rock-ul se dusese către progresiv și 
altele mult prea sofisticate, și-atunci ei au venit cu ceva brut și dur, ca o 
reacţie naturală. Sigur că după câţiva ani și ei au intrat în desuetudine și a 
apărut new wave-ul, practic glam rock-ul, cu BON JOVI, GUNS N’ ROSES, 
CINDERELLA si toate celelalte. Ei, noi eram într-un astfel de moment de 
cotitură. Era ultimul disc tras la Electrecord, ultimul de rock, și era clar că 
nu prea știam încotro să ne ducem și am făcut ultima încercare pe genul 
respectiv. Piaţa era plină de publicaţii proaspete, apăruseră PARAZITII si 
BUG MAFIA, cu texte dure și injurii, așa c-am zis că trebuie făcut ceva care 
să iasă din stilul cuminte. 

Crede-mă că aproape doi ani de zile am cam cântat unplugged în 
tara în cluburi și pe scene mari, pentru că era clar că ajungem mai ușor la 
oameni care se dezobișnuiseră de bubuială. După care a venit Supersonic. 


Ti-am dat un inel v-a relansat practic pe piață la momentul 
potrivit, când a fost organizat ultimul Marlboro Music și a început 
declinul muzicii rock, sub presiunea muzicii dance și hip-hop.. 

Inelul ne-a relansat, e foarte adevărat, a fost un succes imens. Dar 
înainte de asta nu ascund că fusesem cumva derutati. După Stai în poala 
mea, ultimul album rock, ne-am dat seama, cum ziceam, că muzica o ia în 
altă direcţie. Dar ce să facem? Unplugged-ul a fost cumva un compromis, 
doar cântam aceleași piese, sigur într-o manieră soft. Un succes 
neașteptat. Și-atunci ne-am dat seama că nu muzica era greșită, ci 
maniera de adresare. Lumea nu mai voia ceva violent, voia ceva mai 
comestibil. Și deși Supersonic-ul nu e foarte pop, iată că tocmai piesa pop a 
dat noua direcţie a trupei. 


A fost și la Atomic TV promovată intens. 
Exact, televiziunea muzicală a mers foarte mult pe ea și a fost un 


succes nebanuit nici de Mediapro Music, producatorii de-atunci. Si-asta a 
ramas directia: Holografica (2000), Pur si simplu (2003), Taina (2006) si tot 
asa. 


Era deja anul 1998, cand trupele de dance acaparasera piata 
muzicală autohtonă, având ca public-tinta categoria de vârstă 12-20 
de ani, in timp ce voi v-aţi orientat spre un segment de vârstă mai 
spre pop rock - AOR. 

Ti-am dat un inel ne-a plasat în altă categorie. Nu mai eram o trupă 
rock care-și permitea o piesă mai lentă, ci eram pop în prima linie. Și 
lucrurile au evoluat, am găsit o modalitate eficientă de-a cânta în 
continuare. A însemnat revitalizarea noastră, Și albumul a fost un succes 
realmente uriaș. 

Până-n ultimii ani, când am încetat să mai lucrăm efectiv cum 
lucram înainte la repetiţii, din cauza tehnologiei și-a faptului că așa se 
lucrează acum, piesele erau făcute-n comun. Ne jucam cu o temă, cu o 
armonie, se improviza o linie vocală, versurile se făceau după. 


Deci textul apărea după melodie. 

Da, cam așa cred că se-ntâmplă-n general la muzica trupelor. În 
folk, se pleacă de la text și se duce către melodie sau în cor, în muzica 
cultă. Noi așa am compus, muzica înaintea textului. După 2006, și mie mi- 
a fost mult mai ușor. În momentul în care poti să lucrezi acasă si să vii cu 
un demo pentru colegi, ca o paranteză, am păstrat demo-urile inițiale, ca 
să văd cum erau la început și cum au ajuns... Bun, când s-a simplificat 
partea tehnică mi-a venit mult mai ușor, și de-asta am și avut o 
contribuție mai mare, pentru că puteam să vin cu ideile deja schitate. 
Fără-ndoială, Dan a avut întotdeauna o contribuţie și muzicală și ca 
versuri. În general, versurile Dan și cu mine le-am făcut. În tandem sau 
separat. Și muzical, la fel. El nu cântă la niciun instrument, nu că n-ar 
putea, dar nu s-a preocupat niciodată să se-apuce serios să cânte la vreun 
instrument, și-atunci sigur că-i era mai ușor și lui să lucrăm în comun. Si- 
așa le-am lucrat, cu toţii. În plus, le-am și declarat împreună, rezolvând în 
felul ăsta o mare problemă care-a măcinat multe alte trupe. Probleme de 
orgoliu, chiar și de bani, deși pe vremea respectivă drepturile nu erau 
esenţiale. Acum sunt, dar noi nu mai facem parte din plutonul fruntaș. 
Dar pentru cei tineri de azi, vorbim de bani serioși. Sigur că muzica 
noastră mă bucur că rămâne, dar e clar că nu vom mai fi noi conducătorii 
de grupă. 


Revenind la albumele HOLOGRAF. Holografica a fost iarăși un 
album foarte bun. 

Chiar mai bun decât Supersonic. A fost și momentul rupturii cu 
trustul Pro, când am intrat în povestea business-ului muzical. 


Ati fost forţaţi de casa de discuri să scoateţi un anumit număr 
de albume? 

Nu, n-am avut presiuni de acest gen. A fost o problemă de lăcomie, 
știi cum e atunci când sunt multi bani în joc. Și-atunci am facut tot un gest 
curajos și disperat, în 2003, cu două sau trei săptămâni înainte de lansarea 
albumului Pur și simplu, când am avut de ales între două drumuri. Și l-am 
ales pe cel în care am renunțat complet la Pro și-am preluat toată 
producţia și organizarea și sponsorul pe spinarea noastră. De fapt, treaba 
a pornit de la patronul televiziunii. Când a văzut că avem bani, a vrut să 
ne ia toti banii, să-i gestioneze el. Și-atunci am spus nu. A rămas uimit: 
„Nu vreţi să mi-i dati? Atunci vă descurcati singuri!“. 

Și atunci ne-am hotărât să ne descurcăm singuri. Am apelat la altă 
televiziune, am făcut contractele pe numele nostru, dar am văzut și 
reversal medaliei, pentru că discul respectiv s-a vândut în peste 200.000 
de exemplare. Un an de zile noi nu am luat bani, tot ce câștigam din 
concerte băgam ca s-acoperim cheltuielile cu televiziunea, pentru că 
sponsorului îi promiteai clipuri, concerte... vorba aia. După acel an, au 
început să vină banii, și noi eram producători. Pur și simplu, din 2003, și 
Taina, din 2006, le-am făcut în producţie proprie, cu rezultate foarte bune, 
după care ne-am dat seama că vânzarea de discuri în sine nu mai este un 
business, drept care am renunţat să ne mai ocupăm de producţie și de 
vânzare și-am scos discuri pentru ideea de-a avea producții muzicale. Așa 
au apărut Love affair, din 2012, și Life Line, din 2015. Spre suprinderea 
mea și a noastră, colaborarea cu Angela Gheorghiu, din 2012, nu a avut 
efectul scontat. În afara faptului că ea este o divă mondială, pentru 
România ea n-a reprezentat mare lucru, cred că dacă făceam o colaborare 
oarecare era mai interesant. Multă lume nu știe, habar nu are de cota și 
de valoarea ei internaţională. Una peste alta, a fost un proiect bun. 


Cum iti explici faptul că ati rezistat atâta timp împreună, în 
timp ce la alte trupe au existat întotdeauna conflicte care au dus la 
schimbări frecvente de componenţă? 

Cred că am avut cei 7 ani de-acasă, care ne-au făcut să ne 
gestionăm conflictele la un mod elegant și n-am ajuns niciodată dincolo de 
acel point of no return, scandaluri și ieșiri în presă. Au fost scandaluri, fara 


doar si poate, ca-ntotdeauna exista ego-uri, exista dorinte, faze-n viata 
unui om, prioritati, dar lucrurile au fost pàstrate la nivelul colocvial, drept 
care am putut sà ne reimpacam. 


Poti face o prezentare personala a colegilor tai de trupà? Ce ne 
spui despre Edi? 

Fost student eminent, a avut bursà republicanà, a fàcut Politehnicà, 
Motoare Termice si a început sà batà la tobe foarte de tànàr, autodidact; 
mai întâi în vacantele pe care le făcea cu fraţii lui pe Valea Buzăului, chiar 
isi fàcuserà o trupà, dupa care a inceput sà cante în mod mai organizat, 
mai pe la nunti, ceea ce am fàcut cu totii, ceea ce eu consider si repet cà e 
un lucru de onoare, si nu de rusine. Bun, dupà aceea a cochetat si cu 
Teatrul Podul, de la Casa Studenţilor, a mai cântat în câteva proiecte pana 
la HOLOGRAF, care s-a format în 1978. N-a fost primul baterist, a venit 
după Boris Petrof, care-a plecat în Germania. Cred că și el, și Tino sunt pe 
tiparul zodiei din horoscop. Edi e Săgetător și e un tip foarte calculat, 
atent la detalii, de o onestitate ieșită din comun. Asta vine și din familie, 
tatăl lui fiind un avocat celebru, și vine dintr-o familie cu precepte solide. 
Sportiv, a făcut baschet în tinereţe, însă pasionat de muzică și-n momentul 
în care nu era profesionist. Asculta multă muzică și se vede c-a ascultat 
muzică. 


Tino? 

Tot Politehnică, Metalurgie. Și el a făcut baschet, sigur, la nivel 
școlar, dar multă vreme a tinut-o cu baschetul. Geamăn în zodiac, 
personalitate colocviala, vorbàret, foarte dispus în contacte cu oamenii, 
drept care de 20 de ani are-o firmă de publicitate, care este exact lumea în 
care se simte cel mai bine. Vorbește la telefon mult, vorbește cu oamenii, îi 
place să explice. Iarăși, efect al familiei, tatăl profesor la Șincai, un tip 
extrem de serios și de onest. La noi asta a contat mereu. 


Dan? 

Ca să-ncep așa, a făcut Facultatea absolvită și de Iliescu, 
Hidrotehnica. L-a avut îndrumător la diplomă pe Călin Popescu- 
Tăriceanu. Foarte inteligent, talentat, în familie un tată inginer. A-nvätat 
să cânte la vioară, când era mic, nu a mers mai departe, dar de-acolo 
urechea și restul. Spre păcatul lui, n-a mai insistat să înveţe un 
instrument, cred că i-ar fi folosit foarte mult dacă ar fi avut și un 
instrument pe lângă voce. Un tip extrem de spontan, de-aia a și făcut 
carieră-n televiziune și, ca orice berbec, schimbător: când e furios, când e 


foarte calm, ca orice mare artist, combinând stările. 


Romeo? 

El a venit mai târziu, în 1993, după Nuţu Olteanu si dupa Florin 
Ochescu. Mult mai tânăr decât noi. Foarte talentat, un muzician complex, 
chiar recent a câștigat un concurs pe net în America, asta ca idee. A avut 
tot timpul de contracarat imaginea lui Nuţu, care era un performer 
exhibitionist, cu șpagat, dat peste cap, catarat pe boxe și o prezenţă de 
scenă realmente impresionantă. Romeo este o fire foarte interiorizată și a 
avut inteligența să rămână pe stilul lui, nu l-a copiat, păstrându-se calm și 
sobru, muzical evoluând extraordinar și ajungând la cele mai înalte cote, 
fără să fie showman. 


Emil? 

Emil Soumah, este împreună cu noi de 18 ani, este colaboratorul 
nostru permanent și coleg în toate cele. Un talent deosebit, cu solide 
cunoștințe muzicale, tehnice și de cultură muzicală, Emil este și un 
instrumentist polivalent. Cântă foarte bine la muzicutà - sunt câteva piese 
pe albumele HOLOGRAF care demonstrează asta, și are o veche istorie de 
colaborări în jazz și blues. 


Mihai? 

Din păcate despre Mihai Coman trebuie să vorbim la timpul trecut. 
Ne-am cunoscut tangential în anii ’80, când cânta cu SFINX, și apoi în 
Olanda. O colaborare mai strânsă a început după 1995, când Mihai a 
devenit inginer de sunet la Magic Sound, și am început să lucrăm 
împreună. În 2002, dupa plecarea lui Marius Batu, Mihai a devenit si 
colegul nostru pe scenă. Un muzician foarte talentat, cu o voce foarte 
frumoasă, un om sensibil si foarte interesat de tot ce era nou. 


În ce fază sunteţi acum ca trupă? 

Lumea și-a dat seama că la ora asta cel mai important este să 
reușim să cântăm. În privinţa pieţei muzicale, e clar că nu mai suntem 
foarte interesanti pentru producţii noi, din motive foarte simple: lumea 
vrea să promoveze artiști tineri. Ceea ce e un fenomen global, firește. 
Realitatea e cumva dură, tehnologia a făcut să se poată compune astăzi 
foarte ușor foarte multă muzică. Asta e, n-avem a ne plânge, am ajuns în 
faza în care putem susține trei concerte diferite, fără să ne repetăm 
piesele. 


Care a fost relatia voastra cu mass-media in general? 

Cu ziarele, e-adevărat c-am avut fiecare dintre noi, mai împreună, 
mai separat, scandaluri în presă, dar asta e, oameni suntem. Povești legate 
de femei, nu povești despre corupție sau finanţe. 


Alte neplăceri? 

Am avut patanii și cu unii organizatori de spectacole, dar destul de 
rare.Altfel, ca toti oamenii, au fost probleme si cu agenţii de publicitate. 
Dar cea mai neplăcută patanie am avut-o cu un om pe care-l respectăm și- 
1 admiràm ca artist, cu Marcel Iures. Acum 15 ani, în 2003, am avut o 
melodie, Fără ea, în care Marcel lures a recitat patru versuri. Și a avut un 
contract după dorinţa lui făcut, care-a fost onorat 100% și chiar în plus, 
pentru că-n afară de contract, noi l-am trecut și co-autor la piesa 
respectivă, cu 10%. După vreo 7-8 ani, am avut o primă întâlnire, în care a 
zis: „Parcă nu e bine cum e“. Am adus toate hârtiile, avocata lui s-a uitat, a 
dat din umeri, era bine tot ce era acolo, iar Marcel Iures a continuat: „Nu 
spun că e incorect, hai să ne gândim altfel“. I-am explicat că piesa avea 
deja 7 ani vechime, nu mai era actuală, oricât am presupune, nu mai 
producea. Părea să înţeleagă. Și ne-am trezit acum doi ani c-am fost dati în 
judecată, pentru o piesă veche de 13 sau 14 ani. Din păcate pentru 
dumnealui, a pierdut procesul si a otrăvit — n-am înţeles de ce - o relație. 
Mai ales că de pe urma acelui contract și a acelei piese a încasat în acei 
ani niște bani foarte buni. Sigur, mult mai multi în perioada de început, 
mai puţini după aceea, dar vorbim despre multi bani, nu de maruntis. N- 
am înţeles niciodată ce l-a deranjat, ce-ar fi vrut mai mult. Acum lucrurile 
s-au transat în justiție, și asa am încheiat povestea. Uite cà se-ntämplä si 
astfel de episoade. 


Și iată că în 2018 faceţi 40 de ani de activitate. 

Da, deși niciunul dintre cei actuali nu face parte din nucleul initial, 
e vorba de numele trupei. Am și-ncercat să-i readucem pe scenă pe foștii 
membri HOLOGRAF, anul trecut a fost spectacolul de la Sala Palatului. 


Există vreun biograf al trupei HOLOGRAF? 

Biograf nu am avut, dar a apărut o carte prin 2000 despre 
HOLOGRAF, care se numește Să nu-mi iei niciodată dragostea, de Carmen 
Olaru de la TVR Iași. Sunt interviuri foarte lungi cu fiecare, inclusiv cu cei 
din vechea formulă. 


Mai tii minte cam câte premii românești sau internationale și 


discuri de aur a obtinut formatia HOLOGRAF? Aveti o evidenta a 
acestora sau poate un muzeu? 
Ma tem ca nu as putea da un răspuns corect. 


Printre colaborarile tale se afla albume lansate de AG 
Weinberger, Alexandru Andries si Nicu Alifantis, muzicieni despre 
care se spune ca sunt greu de... urnit din proiectele lor muzicale. in 
colaborarea cu ei ai reușit să-ţi impui ideile legate de partea ritmică a 
pieselor sau ai fost simplu și corect executant? 

În cazul lui A.G., era vorba de blues, unde independenţa este 
asumată. Cu Andrieș am încercat să mă apropii cât mai mult de 
simplitatea pe care și-o dorește. 


Ca reprezentanţi ai CREDIDAM, organizaţie de gestiune 
colectivă ce reprezintă peste 13.000 de artiști, tu și Mișu Cernea, 
sunteţi consideraţi principalii adversari ai ORDA (Oficiul Român 
pentru Drepturile de Autor). Care este motivul conflictului? 

Politicul în mod normal nu are de ce să se amestece. Nici n-ar 
trebui, pentru că banii din drepturile de autor și banii din drepturile 
conexe sunt bani privaţi. Din păcate, ORDA a reprezentat întotdeauna 
niște interese politice de moment. Asta o spun fără niciun fel de jenă. Și 
nu a făcut decât să încerce să încurce treaba. Pe de-o parte, ca să-și 
justifice existenţa, pe de altă parte, făcând lucruri nefirești câteodată, la 
fel, sancţionate de justiţie până la urmă. Acum lucrurile se schimbă, va 
veni o nouă lege a dreptului de autor, care nu știm cum va arăta, a fost 
trimisă înapoi de la președinție. Ce-o fi, cum s-o schimba, nu știu, nu-n 
bine, în orice caz, pentru că tendinţa în general, europeană cel puţin, este 
de diminuare a artiștilor și de creștere a rolului producătorilor, probabil 
ca-n America, unde ești plătit mult, dar atât. Bani iau doar producătorii și, 
ce-i drept, și compozitorii. Interpretii nu. 


Deci la noi nu se poate trăi dintr-o singură melodie, precum 
urmașii lui Harold Arlen, care a compus pentru filmul Vrăjitorul din 
Oz, celebra melodie Over the Rainbow, din 1939, din care are și în 
prezent peste mii de difuzări, reinterpretări sau noi versiuni? 

Ba da. Totuși, să nu uităm că Over the rainbow a fost un hit mondial 
și-a fost cântat și reorchestrat. Noi, ca trupă, în continuare încasăm bani 
destul de frumoși, dar nu ne comparăm cu rulajul altora de pe piaţă. 
Suntem în regulă și știm că n-o să mai fim campioni vreodată. Asta este, 
avem o vârstă și trebuie înţeles că fiecare cu perioada și timpul lui. Nu 


suntem absurzi si nu invinuim pe nimeni. Îmi pare rău că-n România e 
atât de polarizată muzica la ora asta. Tot ce-auzi pe radiouri este doar de- 
un anumit gen, și multi alti tineri nu mai apucă, din păcate, s-ajungă sus. 
Real, n-au șanse. 


Așa se-ntâmplă, de regulă când sunt lansate albumele, se 
promovează 2-3 piese, se face un videoclip, și restul albumului 
rămâne în umbră. Exact asta mă enerva când lucram la radio. Te 
obligau să dai doar piesele aflate în „heavy rotation“, indicate de 
casele de discuri. 

Sunt unele pe care le-ai și uitat, că nu le-ai mai cântat și sunt foarte 
bune, pe care le-ai lăsat cumva în urmă fără să vrei. Dar pe care le 
redescoperi. 


Apropo de drepturile de autor. E celebru, deja, meciul Nicu 
Covaci cu Electrecord, în care Nicu a pierdut procesul în care 
revendica anumite drepturi de autor. Voi ati avut meciuri cu 
Electrecordul pentru sumele pe care trebuia să vi le dea? 

Cu Electrecordul am avut alt meci, în 2000, când cei de-acolo au 
vrut să reeditàm piese vechi. Ne-am trezit - și aveau dreptate - că ne-au 
cerut bani, ca să le putem reedita, pentru că așa este, varianta aceea de pe 
discurile din 1986, 1987, 1988 (Holograf 1, Holograf 2 și Holograf III) este a 
lor. Așa este. Este a producătorului. Dar pe tine, ca autor, nu te-mpiedică 
nimeni s-o mai canti o dată. Ceea ce am si făcut. Am reimprimat piesele 
cât mai aproape de versiunea originală, cu aproximativ aceleași 
instrumente. Sigur cá am folosit îmbunătățirile, dar am încercat să 
păstrăm sound-ul acela. Oricum, cred că a fost unul dintre ultimele 
albume imprimate pe bandă și nu în computer. Bun, la vremea respectivă 
ne-au cerut o sumă serioasă. Era vorba de vreo 10 piese, la câteva sute de 
dolari bucata, bani grei. Și-am zis că decât așa, mai bine le cântăm din 
nou. Nicu are un război inutil, pentru că legea dreptului de autor apărută 
prima dată în 1996, pentru discurile apărute-n 1974, nu se poate aplica 
retroactiv. La vremea respectivă nu erau contracte. El are dreptate că a 
făcut și-a dres, dar din păcate, juridic nu mai ai cum să întorci ce-a fost 
altădată. Și faptul că ani de zile au fost folosite și n-a primit nimic... Nu-i 
așa. Pentru că și la vremea respectivă primeai ceva de la Uniunea 
Compozitorilor. Și mi-aduc aminte că prin 1978 aveam niște piese cu 
BASORELIEF și până și piesele care nu erau foarte cunoscute erau 
difuzate și primeam câteva sute, o dată chiar 2.000 de lei. Erau niște bani 


pentru o muzica realmente nepopularà. Si nici vorbà se te compari cu 
PHOENIX sau SEMNAL M. Dar se primeau niste bani. El fiind in 
străinătate, clar cà nu a primit acei bani. Mai departe, să-i ia înapoi... Si- 
aici e o problemă. Ca peste tot, și-aici există niște termene de prescripţie, 
și o piesă care 3 ani de zile nu este revendicată, intră-n altă categorie. Din 
păcate pentru Nicu; el în principiu are dreptate, dar în realitate a trecut 
vremea. Așa a fost, n-ai ce să faci. 


Sunt prieten și cu Baniciu, și cu Nicu, dar în conflictul lor am 
senzaţia că, fără perioada Mircea Baniciu solo sau alături de 
PASĂREA COLIBRI, generaţia anilor ’80-90 habar nu ar fi avut de 
PHOENIX, discurile fiind retrase din comerţ, iar piesele lor nu erau 
difuzate la radio. Tin minte concerte din anii '80, la care „Tetea“ era 
extrem de emoţionat atunci când interpreta piesele pe care le-a 
întreţinut la stadiul de hit. 

Baniciu a pierdut procesul cu Covaci pentru că el, din nestiinta, din 
comoditate, nu a declarat când a cântat, și din complicitatea unor 
organizatori care nu vor să plătească la UCMR acei compozitori. Covaci a 
câștigat cu o chichita de genul următor. A spus: a cântat piesele mele-n 
public și nu m-a trecut pe playlist, ca să primesc niște bani. Pentru că 
putem cânta orice, în ideea că organizatorul va trimite playlistul la 
Uniune și se vor da niște bani. De-asta nu ai nevoie de acordul 
compozitorului când canti în public. Dar Baniciu n-a putut să probeze că a 
făcut vreun playlist sau că a arătat vreodată care au fost piesele, și-atunci 
Nicu a putut spune că n-a primit niciun leu. Marele păcat este altul. 
PHOENIX a fost și cred că încă este cel mai mare brand muzical românesc. 
Din păcate, Covaci n-a reușit să-l menţină. 


Ai cântat cu PHOENIX? 

De trei ori. În 1994, într-un turneu, în 1997, la mare, și-acum vreo 
doi ani la o emisiune. Ei, Nicu n-a înţeles că mai presus de legendă și de 
muzică este imaginea. Am spus întotdeauna că cel mai mare atu al 
Holografului este că am rămas împreună. Cred că-i mult mai puţin 
important cât de bine mai cântăm, cât de sus mai urcăm cu vocea, cât de 
mult întindem corzile la chitară decât faptul că lumea vede aceeași 
echipă. Ceea ce este reconfortant. Pentru oameni este foarte important. Ca 
dovadă că trupele cum au fost IRIS, altă legendă, când s-au spart, niciuna 
din jumătăți nu a mai avut succesul dinainte. Asta este realitatea. 
Imaginea contează foarte mult. 


Cum vezi piata rock actuala? De ce nu mai sunt concertele de 
altadata? 

Noi n-am avut o piata de rock reala. Uite ce se-ntampla-n Bulgaria. 

Se canta rock, sunt festivaluri, sunt cluburi. Nu mai vorbesc de 
Ungaria. Am cantat multi ani cu mari trupe din Ungaria, la Targu Mures, 
unde fac un lucru frumos, cheamă o trupă românească si una din 
Ungaria. Am cântat cu OMEGA, o mare cinste. Am cântat la Cluj cu EDDA, 
o formatie de varsta noastra. Un fel de Iris unguresc. Asa, formatie de anii 
’80, ca si noi. Am cântat apoi, la Târgu Mureș cu BEATRICE, care sunt un 
fel de punkisti. Am fost in luna ianuarie la Budapesta si-am avut bucuria 
sa vad atat BEATRICE, cat si EDDA, cu spectacol la Budapest Arena, cu 
12.500 de locuri, unii în martie, alţii în aprilie. O trupă românească se 
bucură dacă umple Sala Palatului. Ca să umpli 12.500 de locuri la o tara de 
8 milioane, e ceva. Nu mai vorbim de faptul că rockul maghiar a avut 
trupe mondiale, ca LOKOMOTIV GT. Noi am avut perioada de rock ca un 
fel de reacţie protest, dar nu a fost neapărat muzicală, ca dovadă că după 
aia a căzut foarte mult. Și la ora asta mă uit și semnalez o trupă care-a- 
nteles ce are de făcut, acest SCARLET AURA, care s-a bazat de la început pe 
ieșiri. SCARLET AURA este Aura Dănciulescu, se numeau întâi ca trupă 
STILLBORN. Întâmplător am intrat în relaţie cu ei pentru că basistul pe 
care l-au luat acum a fost basistul trupei fiului meu, de la SECRET 
SOCIETY. Cum au gândit ei? Au cântat acum doi ani fără bani, în 
deschidere la Tarja Turunen, au prins niște contracte de impresariat în 
Europa și cântă în Bulgaria, în Austria, în Cehia, în Germania. Și-n 
România din când în când. 


Consideri că trupele românești ar trebui să se orienteze spre o 
carieră internaţională, așa cum au făcut NEGURĂ BUNGET, care, 
înaintea morții lui Gabriel Mafa, au fost cap de afiș atât în Europa cât 
și în SUA, sau precum SCARLET AURA, care este apreciată din ce în ce 
mai mult pe scenele europene? 

În România, canti la un club in Giurgiu, mai prinzi un concert in 
București și trece anul. Aici, în România, treaba este limitată. Hai să fim 
cinstiți. Noi, la vârsta noastră, nu mai putem să revolutionàm. Media 
mizează pe un anumit gen de prezentare. Nu mai faci clipuri sexy la 60 de 
ani, trebuie să-ţi dai seama unde te afli si ce trebuie să faci. Cei de la Vama 
înţeleg că și-au găsit un producător și scot un album. Sunt încă tineri. Însă, 
le-aș fi spus un lucru foarte trist. Dacă vrei să te duci în Anglia, spre 40 de 
ani, vei avea surprize. Ne-am dus si noi, în ’90, când aveam 30 de ani, si 
ăia s-au uitat la noi ciudat: „Cam bătrâni“. Banii vorbesc a fost, de fapt, 


materialul pentru Londra, care a si fost transpus in engleza, si incercarea 
de-a pătrunde în Anglia. Deci, daca la 30 eram prea bătrâni, nu prea cred 
cà mai apuci sà te lansezi undeva la 40 de ani. Aia nu prea au jena. Iti 
spun direct: „Ești bun, dar nu corespunzi, nu ne interesează“. 


Cum vezi piata muzicala in viitor? 

Zic ca radiourile n-au facut niciun serviciu. Uite, nu prea ies afara 
din tara cu masina, dar vara trecuta am fost. Cum ai trecut de Giurgiu, se 
schimbà radioul. Asculti alte muzici. Si stràine. Noi suntem cantonati intr- 
o zonà muzicalà, inclusiv în privinta muzicii stràine care vine la noi, 
hotărâtă. In Bulgaria, deja auzi alte muzici, inclusiv trupe străine. Și la noi 
mai pătrund, dar sunt radiouri de mică importanţă. Ascult cu plăcere și 
Seven, ascult și Smartul. Muzica, nu emisiunile. 


Te deranjează faptul că majoritatea posturilor de radio 
comerciale, mai nou chiar și cele non-comerciale folosesc playlist-ul? 

Mă deranjează pentru că este atât de redus acel playlist, inclusiv la 
Rock FM. La Rock FM, asculti și de trei ori pe zi aceeași piesă. Problema-i 
de fapt alta: radiourile importante virează acel procent obligatoriu către 
anumite case de producţie. Vedem ceea ce se-ntâmplă, muzica-i acum 
făcută, în mare parte, cu mijloace tehnologice, de multe ori de oameni 
care n-au cântat niciodată la niciun instrument. Nimic de comentat. Dar 
cred că pe undeva dispare ceva. Așa cum prietenul meu Alexe și Călin 
Irimescu de la Arhitectură îmi spuneau că nimeni dintre studenţi nu mai 
desenează cu mâna, iată că nimeni nu mai cântă cu mâna. Sunt convins că 
undeva se pierde ceva, pentru că legătura dintre creier, mână, instrument 
și desen este ceva ce nu poate fi suplinit prin tehnologie. Și să-ți spun de 
ce. Si-asta poate sä-nteleagä și cine nu cântă la nimic. În momentul în care 
canti la un instrument, e ca atunci când joci ping-pong sau doar tii mingea 
pe paletă de 100 de ori. Satisfactia pe care ţi-o dă faptul c-ai reușit să faci 
ceva bine este echivalentă cu bucuria la un gol. Este o satisfacţie tactilă, 
fiziologică. Ea nu poate fi înlocuită de laptop. Chiar dacă rezultatul final 
sună frumos, bucuria aia n-o s-o ai niciodată.Lăsând la o parte gloria sau 
banii, dacă vin si ei, este multumirea că ţi-a ieșit bine. Muzica făcută din 
loop-uri luate de pe net, cu negative luate de pe net, cu sunete luate și 
acelea de pe net lipsește pe cel care asamblează în acest fel de-o bucurie 
reală. Pe de altă parte, cred că muzica asta cântată nu va dispărea, chit că 
avem parte de colaje și referinţe muzicale sau de tipul muzical de net. 
Poate rămâne în zona clasică sau folk, rock, ce-o mai fi de el, sau jazz, 
ultimul compromis total de media românească. Cu emisiuni la 6 luni nu 


salvezi nimic. Si nu numai radiourile-s de vinà, jazz-ul în Romania a fost 
compromis in multe feluri, prin proasta intelegere a fenomenului, prin 
acapararea evenimentelor de catre o camarilà, iar lumea se prinde si- 
ncepe sa nu mai fie interesata. Blues-ul si jazz-ul s-au canibalizat, pentru 
ca aceiasi oameni, de 100 de ori au facut aceleasi lucruri, iar spectatorul a 
zis: ,Mai vin eu cand apar niste americani, sa vad ce fac aia“. Nu e vina 
nici a regimului, nici a politicului, si apropos de ORDA, sub nu stiu cati 
presedinti si guverne, conflictele au ramas intotdeauna la fel. Nu cineva 
politic a fost bun sau rau, dar intotdeauna cineva a avut un interes ca sa 
vada daca nu se poate lua ceva de undeva. ORDA nu are cum sa ia, nu pot 
lua niciun leu prin lege, dar a existat ideea ca noi sa facem in asa fel incat 
banii să fie adunaţi de cineva pe care-l cunoaștem si el se descurcă... Cum 
se-ntâmplă și-n alte domenii. Dacă punem noi pe cineva să colecteze... 
Cam asta a fost. Dar nu aș vrea să intru-n alte amănunte. Mă bucur c-am 
ajuns la vârsta asta, pentru că astăzi este foarte greu pentru un tânăr să 
intre-n lumea muzicii. Condiţiile ca să semneze cu o casă de discuri sunt 
sclavagiste. Nu are niciun control. Pe vremea noastră cântam, de bine de 
rău, chiar fără bani sau pe bani puţini, acum este foarte multă lume care 
cântă pe bani puţini, care însă se mai si impart. Și știu foarte bine ce- 
nseamnă bani puţini. Am acum un proiect de blues, făcut tot cu niște 
craioveni, se numește Hot LEEKS (Prazurile fierbinţi) și sigur că merge-n 
cluburi, unde știm cum sunt posibilităţile. Canti pe bilete, se vând, nu se 
vând, e complicat. Noi de bine de rău avem scule, săli de repetiţii, avem 
deja bani, nu ne interesează dacă cästigam 100 de lei sau un milion sau 
zero lei, putem să facem treaba asta din plăcere și lejer. Dar pentru un 
tânăr care vrea să performeze este mult mai greu. Barierele sunt deja 
uriașe. 


Crezi că publicul mai e ce-a fost? 

Nu. lau exemplul BASORELIEF. Să presupunem că ne-adunăm. 
Vorbim cu un club, cântăm fără bani. Dar vin prietenii. Publicul se 
subtiaza pe măsură ce trece vremea. Am cântat la festivalul Club A, in 
2012, am cântat la un festival făcut de Mike Godoroja la Vama veche, am 
cântat la Alba Iulia, la Festivalul Dilema veche, am cântat la Folk you la 
Vama veche, au fost contexte. Nu-i vorba de bani, e vorba de-a avea o 
mulțumire. Am mers cumva spre blues în ultimii ani, am fost chemat la 
Gărâna pentru jam session și-am zis să merg c-o trupă și să cântăm 
altceva. Ei bine, am făcut-o și pe asta, dar cu un alt repertoriu. Dar și-aici 
s-a-ntâmplat ca-n progresiv. În loc să se ducă lumea către muzică, 
atmosferă și compoziţie s-a dus către îndemânare. Să cântăm cât mai 


repede. Nu asta contează. Conteazà atmosfera creată. Și la blues la fel. În 
loc să ducă blues-ul către repertoriu și haz, și ritm, culmea că se-ndreaptă 
către progresiv, să vezi ce cânt eu cu chitara... Nu-i adevărat! Marii 
chitariști de blues n-au fost niște virtuozi, au fost expresivi, dar nu erau 
Steve Vai. Nu trebuie așa ceva. Nu îndemânarea instrumentală era scopul, 
ci aerul, transmisia, atmosfera, asta făcea toti banii. Și, bineînţeles, ritmul. 
Dacă vrei să rămâi în blues trebuie să elimini virtuozitatea. Până la un 
punct, sigur. Dar nu vrei să fii nici Satriani, nici Van Halen. 


Ce regreti că n-ai reușit? 

Mă-ntreb ce-ar fi fost dacă m-aș fi ocupat de muzică la modul 
academic mult mai devreme, să mă duc la o școală de muzică, să fac 
Conservator. Poate că n-ar fi fost același lucru. Câteodată statutul de 
outsider iti dă niște avantaje, faptul că poţi să gândești altfel. Și că vii cu 
soluţii pe care oamenii care-au învăţat cá se face-ntr-un fel nu le au. 
Crede-mă că din punct de vedere muzical nu prea regret mare lucru. Am 
fost mulțumit cu ceea ce am făcut. 


Daca ati fi ieșit mai des în Occident ati fi avut o șansă în plus? 

Pe lângă talent, pregătire, muncă, mai este ceva care câteodată face 
cam 90%: norocul. Impresarul nostru din Olanda ne spunea așa: succesul 
este următorul - să ai o piesă potrivită la timpul potrivit, cu un 
producător potrivit. Și este adevărat. Probabil cel mai mare succes al 
nostru nu e Ti-am dat un inel, ci Să nu-mi iei niciodată dragostea. Dacă noi 
scoteam acea piesă nu în 2000, ci în 2013, aceeași piesă, nu știu dacă mai 
aveam același succes. Contează ca piesa să iasă când trebuie. Dacă-o 
scoteam mai devreme sau mai târziu, nu era același lucru. Zic c-am avut o 
carieră frumoasă, pentru că nu știam câte piese s-au adunat și n-am 
crezut că sunt atât de multe. Pentru că, o să plasez o noutate de ultimă 
oră, curând o să lansăm Holograf Radio, un radio pe net, unde vor fi 12 
ore neîntrerupte de muzică. Avem 168 de piese HOLOGRAF, vreo 20 dintre 
ele sunt dublate, în sensul că au versiune de disc, de concert și unplugged, 
dar o asemenea cantitate de material nu cred că are multă lume. Avem 17 
albume, care ne pot asigura 11 ore și 45 minute, fără să repeti vreo piesa. 


Ce urmează pentru formaţia HOLOGRAF? 
Chiar ne gândim daca mai are rost să mai scoţi albume. Pare că nu. 


Nu mai există piaţă de albume? 
Nu. Știam asta din 2009, când am fost la o conferință la 


Washington, unde-au spus ca-n 5 ani de zile CD-ul va disparea ca mijloc de 
vânzare a muzicii. Ceea ce se si întâmplă. 


Să fie internetul soluţia? 
În general, va rămâne doar internetul. Ceea ce a dus și la alte 
schimbări. Faptul că toată lumea ascultă muzica pe telefon. 


Aici cum e cu drepturile de autor? 

E trist. Mai ales pentru interpreţi. Directiva europeană, care este în 
pregătire acum, spune că interpreţii nu mai au drepturi pe net, numai 
producătorii. Autorii da, interpreții nu mai există, dacă le-o da 
producătorul, bine, dacă nu, să fie sănătoși. Asta nu tine de România, este 
viziunea europeană. Netul produce bani în ţările civilizate, în care 
oamenii sunt obișnuiți să-și cumpere muzica. La noi, sumele provenite de 
pe net pentru muzică sunt de 200 de ori mai mici decât de la televiziuni. 
Cam ăsta e raportul. 


BASORELIEF și-a reluat activitatea în 2011, cu prilejul unui nou 
festival Club A, 40+2. Ati susținut mai multe concerte, ati scos un 
album... ce urmează? 

Ne-am reluat activitatea în 2011 și am scos discul Ploaie în 
Macondo în 2014. Acum îmi pare rău că nu reușesc să-i mai coagulez, să 
mai facem ceva. Vorbim, mai lucrăm, ne mai trimitem piese pe net, dar nu 
am reușit să mai scoatem ceva. 


Cum ziceai, piesa lui Romeo Dediu, I Need Your Love (Dă-mi 
iubirea ta), a fost nominalizată la două categorii Adult Contemporary 
și Pop/Top 40, în finala concursului International Songwriting 
Competition din SUA, fiind selectată din cele circa 16.000 de piese 
participante la concurs. Cum ati primit vestea și ce presupune 
victoria în acest concurs? 

A și câștigat locul I la ambele categorii. Mă bucur mult pentru 
Romeo, este un muzician special, prea delicat ca să își aroge merite. 


Și până la urmă te consideri un architect muzician sau un 
muzician arhitect? 

Muzician architect, pentru că ultima mea realizare arhitecturală 
este o scară pentru pisica mea, de la parter până la etaj. Ambele sunt 
meserii serioase, și nu poţi să le faci în paralel. Ori ești muzician, ori ești 
arhitect. Sunt arhitect pentru că școala aceea mi-a adus foarte multe, m-a 
învăţat și mi-a dat un anume fel de-a gândi și-un anume fel de-a aprecia 


lucrurile, dar trebuie sa intelegi cu ce te ocupi. 


L-am cunoscut cu câţiva ani in urmă pe fiul tău, toboșar în 
formaţia SECRET SOCIETY, trupă care a lansat si un album: So It 
Begins... Ce părere ai despre ei? li ajuţi cu idei muzicale sau îi lași sà 
se descurce singuri? 

Îl ajut cu suportul material și logistic. Calea muzicală trebuie să și-o 
aleagă singur. 


Cum îl vezi pe fiul tău, muzical vorbind, peste 10 ani? 

Fiul meu este mult mai pragmatic, pentru că el vede lumea 
muzicală cu ochii lui, și deocamdată muzica e pentru el un hobby. A avut 
o ofertă anul trecut să cânte cu o trupă cu care să plece-n turnee și, din 
motive poate și subiective, a declinat oferta. Așa că-și vede de viata lui de 
calculatorist și este muzician în weekend. Și-l înţeleg, are dreptate. Pe 
vremea noastră, orice muzician, dacă nu ajungea la - cum se spune - 
scena cea mare, existau restaurantele, avea unde cânta. Orice restaurant 
avea o formatie, mai mare, mai mică, mai bună, mai putin bună, nu conta. 
Aveai din ce să trăiești, un venit. Pe când acum, știu și eu cât se câștigă cu 
proiectul meu de blues și cu cel de jazz, în cluburi scorurile sunt foarte 
mici. Ar trebui să canti foarte mult, de 2-3 ori pe săptămână, pentru a 
reuși din vânzări de bilete în cluburile de azi. Mai contează si unde canti, 
pentru că situaţia cluburilor e cum e. Nu știu peste 10 ani ce va face, 
pentru că n-am intervenit în deciziile din cariera lui muzicală. Nu l-am 
împins, nu l-am forțat. Material și cu sfaturi, da. Dar nu i-am impus cu 
cine să cânte sau nu. Cred că va ști el destul de bine ce să facă. 


Dar pe tine cum te vezi peste 10-15 ani? 

Nu știu dacă vom mai cânta până atunci, pentru că pe undeva 
bătălia noastră e cu a fi toti în regulă, sà nu pice vreunul, cum s-a 
întâmplat, din păcate, cu bietul Mihai. Problema este să ne menţinem într- 
o formă fizică bună. 


Simti vreo uzură? 

Nu, dar vârsta e vârstă și te poate lovi peste noapte. Poate noi am și 
fost mai atenţi cu propriile noastre trupuri, má uit că suntem destul de 
bine pentru vârsta noastră. Oamenii îmbătrânesc diferit, am văzut cazuri 
și cazuri, chiar printre colegi de-ai noștri de scenă muzicală. Poţi să te ţii 
bine și la 70 sau poti decádea nu doar fizic, ceea ce e mult mai trist. Poti sà 
canti și sa fii absolut decent, dar ca să rămâi pe scenă trebuie să fii într-o 


formă fizică acceptabilă. N-am vrut să-l vad pe Aznavour la 94 de ani. Nu 
cred ca e bine. Vine un moment in care trebuie sa lasi scena. Sigur ca e 
neplacut... Peste 15 ani e cam dificil sà-mi imaginez ce se va întàmpla, 
pentru că statistica României spune că speranţa de viata este de 72 de ani. 
Dar rămân optimist. Știu că-mi vor rămâne atât de multe cărți de citit, atât 
de multe muzici de ascultat și nu cred c-o să mă plictisesc vreodată, chiar 
dacă n-o să mai pot eu efectiv să performez ca instrumentist. Îmi rămâne 
scena personală. 


În încheiere, să respectăm „scenariul“ Casei de pariuri 
literare... Care sunt trupele și albumele românești preferate? 

1. Lumea Albă - SFINX, 2. Zamolxe - SFINX, 3. Cei ce ne-au dat nume 
— PHOENIX, 4. Mugur de fluier - PHOENIX, 5. Cantofabule - PHOENIX. 

Apoi, pe lângă cele două amintite mai sus: MONDIAL, ROȘU ȘI 
NEGRU, PRO MUSICA, POST SCRIPTUM și DOMINO. 


Ce trupe sau albume străine ti-au marcat activitatea? 

Daca retii, am răspuns în mare parte la această întrebare atunci 
când vorbeam despre preferinţele mele muzicale din adolescenţă. Hai să 
reluăm: BEATLES, ROLLING STONES, CREAM, JETHRO TULL, LED 
ZEPPELIN, DEEP PURPLE, PINK FLOYD, GENESIS, EMERSON LAKE & 
PALMER, MANFRED MANN si multi altii. 


1 Mihai Coman (orga, voce) a colaborat cu formatia HOLOGRAF aproape douà decenii. 
De-a lungul timpului a avut colaboràri si cu formatiile SFINX, COLUMNA, ROYAL, 
LAURA STOICA BAND etc. A incetat din viata in 2017, in urma unei boli necrutàtoare, la 
varsta de 62 de ani. 


Pentru mine, Iulian „Mugurel“ Vrabete este... 


„Unul dintre muzicienii binecunoscuti românilor, dupa Revoluţie. 
Dacă în anii ’70 - '80 a început în forţă cu trupa de jazz-rock a Arhitecturii 
- Basorelief - dar și cu Big Bandul Universităţii condus de Bitu Märgärint 
(încartiruit la Casa de Cultura a Studenţilor zisă „Preoteasa“), basistul de 
la Holograf a fost, în deceniul trecut, inclusiv coprezentatorul emisiunii 
muzicale etalon a Televiziunii Române, ani de zile, „Taverna“ (realizată de 
fostul său coleg de trupă saxofonist, Ioan Duma). Sute de ediţii în care - cu 
Berti Barbera și grupul Platonic - Iulian a adaptat, săptămânal, atâtea si 
atâtea melodii din tot spectrul pop, rock și jazz... 

N-am de ce să intru în amănunte, amintirile lui Mugurel sunt atât 
de proaspete, cum am verificat în interviuri în mai multe rânduri... În 
schimb, voi etala mai jos câteva dintre arhivele TVR cu el (parte 
descoperite în beciurile TVR, parte filmate pentru emisiunile mele), multe 
dintre ele fiind puse în pagină într-un portret „Remix“ la TVR Cultural, în 
15 decembrie 2011, refăcut cu ocazia lansării acestei cărţi. Spre exemplu, 
cele două filmări de platou în care Basorelief îl acompania pe Mircea 
Vintilă, într-o emisiune semnată Petre Magdin. Ori o piesă cu sus-citatul 
bigband, înregistrată live la Festivalul de Jazz de la Sibiu, în 1979 
(redactor - Zoltan Boros). 

Cu Holograf sunt destule filmări, încă din 1987 (de pe discul galben, 
la Sala Polivalentă, cred că la un concurs de dans...). Apoi câteva încercări 
de videoclipuri la discoteca Vox Maris, știe Mugurel exact ce și cum... Din 
1990, așadar primul an al libertăţii, una mai putin cunoscută - când 
aceștia au cântat la festivalul „Printemps de Bourges“, în Franţa - ... ori 
reportajul de la Londra, când trupa era cât pe-aci să scoată un disc în 
limba engleză (acţiune stopată de Mineriadă, materialul fiind editat după 
ceva timp în Italia). Plus o încercare de videoclip (cu una dintre piese) 
filmat de TVR prin ceva subsoluri... Piesele de pe „Banii vorbesc“ (cu 
Florin Ochescu la una dintre chitare), filmate de colegul Cristi Păunescu, 
sunt alte câteva arhive rar călcate, la care eu unul tin foarte mult! Ca și un 
unplugged pe o plajă, în cadrul unui turneu „Marlboro Music“, filmat de 
Minel Stoica. Până la „Taverna“, să nu uit de anul 1995 al emisiunii 
„Fragil“ (realizată de Mike Godoroja), în care basistul a avut treabă 
destulă, săptămânal... 

De curând, i-am compus un portret lui Eugen Mihăescu, ocazie cu 
care am editat și un fragment dintr-o înregistrare cu regretata Laura 
Stoica și supergrupul constituit pentru ea. Există de asemenea și o 


colaborare postnouäzecistä cu Gabriel Cotabità, cei doi având un prim 
grup la Craiova, la început de cariere... 

Cronologic, tot de prin 1993 Weinberger Blues Machine s-a lansat 
cu Vrabete la chitara bass, iar în 1999 consemnez, la editia Festivalului 
„Club A“, reunirea Basorelief-ului, deocamdată doar pentru acea galà. 
Vorbeam mai sus de Mircea Vintilă? Păi și el are un disc (și un videoclip 
senzațional - „Noros Cecer“) pe care figurează numele lui Iulian! 

Personal am fost implicat într-o prezență Phoenix la „Timpul 
chitarelor“, cu același basist (care îl ajutase pe Covaci încă de prin 1994)... 

In 2018, am mai alcătuit un portret - acela al lui Cristi Gram - in 
care am băgat în seamă practic toate melodiile discului său solo „State of 
Mind“ din 2009, cu Mugurel în formă maximă, întorcându-se oarecum 
spre muzica progresivă... Că veni vorba, în toamna lui 2011 am invitat în 
emisiunea „Remix - Rock Forum“ trupa Basorelief (cu Edi Bălașa la 
chitară și Relu Bitulescu baterist, dintre veterani, plus Dan „Polymoog“ 
Ștesco la claviaturi), după o avanpremieră la festivalul din mai, care de 
atunci a mai concertat și a lansat chiar un disc — „Ploaie în Macondo“ - alt 
concert de pomină, prin ianuarie 2014, la Teatrul Excelsior, pe care însă 
nu am mai putut să-l filmez... 

Mi-aș fi dorit, firește, ceva cu Mass Media, trupa lui Hans Knall de 
la Alba Iulia, ori un Basorelief acompaniindu-l pe Alexandru Andrieș la 
festivalurile de jazz de la Brașov ori Sibiu (așa s-a lansat cantautorul 
arhitect, la insistenţele lui Florian Lungu), iar din ultimii ani, concertul de 
la lansare al lui Cristi Gram, la Sala Radio (unde am filmat, dar a dispărut 
caseta la un cameraman, nu din TVR). Ori un recital Irina Popa & The 
Sinners, cu o solistă senzationala din noua generaţie, dar și claviaturistul 
Cornel Cristei, coleg de scene progresive din anii 80! 

Dar există la TVR un recital Alexandru Andrieș, acompaniat de 
parte din Holografi, la „Cerbul de Aur“ din 1993, plus ceva de la Mamaia, 
din același an. Concerte Holograf avem, tot de la Brașov, din 2001 și 2009 
cel putin, apoi cele bucureștene de la lansarea a cel putin două discuri — 
„Pur și simplu“ (2003) respectiv „Taina“ (2006), filmate de colega mea Gina 
Stroian. Sunt multe alte proiecte, nu doar punctuale, în care Iulian 
Vrabete și-a făcut veacul... în underground, mai mentionez aici doar trupa 
fiului său și programul ,Jazzissimo“ (acum doi ani, muzicianul a 
curatoriat un program concertistic ambițios, la vechea sală ARCUB). 

Nu o dată, am apelat la Iulian pentru a identifica sau clarifica 
momente din istoria muzicii poprock, folk ori jazz, chiar dacă nu era 
vorba de o trupă în care cântase el. Plin de solicitudine, a stat cu mine să 
elucidăm misterul, căutând și dând la rândul său telefoane. Lansări de 


carti si discuri, evenimente aniversare (precum recentul ,,Preoteasa - 80“), 
interviuri pentru acțiuni de binefacere (cel mai recent - pentru Leo 
Iorga)... O reverentà si din partea mea celui care si-a facut din cultivarea 
muzicii (ba si a arhitecturii, vezi actiunea cu elevii liceului de profil) un 
crez, dincolo de vocatie ori cariera, chiar daca uneori a fost nevoit sa 
coboare in catacombe, precum crestinii din Roma antica, cum conchidea 
dulce - amar, dar obiectiv, muzicianul arhitect. Pe când un disc solo, 
Mugurel? 


Doru Rocker Ionescu 


Echilibru, discretie, resemnare 


Prin anii ’60 - '70 mà miscam cu repeziciune, ca un pästräv sub 
bulboane, prin câteva medii aparent diferite și totuși conectate... invizibil: 
gazetăresc la diverse publicaţii (acum îi zice „print“), radiofonic (multe 
emisiuni muzicale pe programele 1 și 3), arhitectural. De fapt, aici 
exagerez, nu lucram nemijlocit în „mediu“, ca în primele două, ci pur și 
simplu simțeam si chiar eram conectat la viata studenților arhitecţi: la 
Club A apoi la „serile dansante“ de la Institut - unde eram disc jockey, 
vizitele la prieteni în „atelierele“ de proiectare unde se asculta la greu 
rock, balurile Arhitecturii (explozii de imagistică, muzică și ingeniozitate — 
eveniment unicat despre care vuia Bucureștiul, la care făceai greu rost de 
o invitaţie, ca la „Curtea regală“), strălucitele Festivaluri pop, așa se 
numeau la început, nu „Rock“ (la care am „meșterit“ și eu puţin, alături de 
fratele Tavi). De fapt, purtam în suflet regretul că nu m-am îndreptat spre 
Arhitectură, ci spre Politehnică. 

Nu este de mirare că am devenit prieten cu multi studenti, deveniți 
arhitecţi, dispăruți un timp datorită repartizării în provincie (cum era pe 
atunci) dar reveniti în Capitală încet- încet. Se re-închegau cercuri 
(„gästi“) de frumoasă camaraderie, străbătute parcă subteran de aceleași 
gusturi muzicale, literare, vestimentare, gastronomice. Câte ceva din acest 
caleidoscop de neuitat am conturat frugal în câteva pagini adăugate cărții 
de memoriii a lui Costin Petrescu. 

Tot arhitect și muzician, dar din altă generaţie, putin „mai mic“, 
este Iulian „Mugurel“ Vrabete. Fiind el craiovean, nu am apucat să-l știu 
ca elev; nici ca student nu ni s-au intersectat foarte des pașii, cred că se 
refugia mai mult spre cercul său de craioveni, are chiar o fire mai 
introvertitá, nu apărea frecvent seara la ,Athénée Palace, unde noua mult 
ne place“. Nu înseamnă că suntem străini, ne știm de 40 de ani, doar 
repeta cu Basorelief în Club A, eram acolo, ca și la festivalurile Club A. Din 
umbră, încercam să pun umărul la implementarea gustului pentru 
muzica lor specială, instrumentală, cu contururi ciudate, destinată, este 
clar, unei pături reduse, și-i programam prin ce emisiuni radio reușeam, 
deși nu toti redactorii inghiteau astfel de sonorități. Repartizat, a 
„dispărut“ apoi la Alba Iulia, la altă formaţie aparte, Mass Media, condusă 
de un personaj „exotic“, Hans Knall: am reușit să o conving pe Silvia 
Velicu, cea mai rockeristică și avangardistă redactoare de la Redacţia 
Muzicală - secţia Muzică Ușoară (asa se numea!) să-i cheme la 
Radiodifuziune pentru înregistrări, obiectiv îndeplinit, spre marea mea 


bucurie. Cum s-ar spune, am fost permanent alaturi de Mugurel fara ca el 
sà stie. 

La 31 de ani ia o hotàrare dificilà, de cotiturà: renuntà la 
Arhitectură pentru Muzica. Astăzi, schimbările de loc de muncă, de 
preocupari, de meserii, au devenit loc comun: mecanicii devin agricultori, 
medicii — bucătari, toti sunt stilisti si vegani. Pe atunci, era de neconceput: 
ca arhitect aveai loc de muncà asigurat, la Stat, în sistemul socialist, ca 
muzician de formatie intrai intr-o lume nesigurà, concurentialà, un fel de 
capitalism „avant la lettre“ (nu mai spun de drepturile la pensie!, care nu 
te preocupă când esti tânăr, dar apoi, regrete, regrete...). Pentru o 
persoană liniștită, echilibrată, cred că a fost cea mai grea și nebunească 
clipă a vieţii sale. 

Un deceniu a aflat ce înseamnă repertoriul de local, de nunţi, de 
botezuri: apără corect acest segment muzical, cu cântece din cele mai 
diverse stiluri (dar fără manele), care cer aptitudini deosebite, o altă 
meserie - pe nedrept blamata, socotită o „cenusäreasä“, cu nopţi pierdute, 
cu clienti uneori supăraţi, cu colegi nu tocmai exemplari. Un lucru este 
clar și nu sfiește să-l sublinieze: câștigai de 5 -6 ori mai mult ca un inginer 
sau un arhitect. 

Până aici sunt anii mai putin devoalati ai vieţii sale artistice, de aici 
încep cele două decenii în lumina reflectoarelor, acum este „Vrabete de la 
Holograf“. Evident, eu am apucat și începuturile formaţiei, pe când eram 
în juriile concursurilor rock, formaţia condusă de Mihai Pocorschi 
participa la aceste festivaluri - concursuri rock și nu lua întotdeauna 
premiul 1, cu Lesciuc, Rădescu, Ciobanu, Rusu, Petrov, Stănescu și alții de 
care nu-mi amintesc (unde or fi oare?), nu cu vedete ca Nuţu Olteanu, 
Gabriel Cotabiță, Nikos Temistocle sau Florin Ochescu, de care pomenește 
Mugurel. Un lucru pare ciudat: Holograf a interpretat un poem - operă 
rock, Bittman a fost la Iris, Vrabete la Basorelief, dar formaţia nu cântă 
nici progressive, nici hard, nici jazz-rock, nici alternativ. S-a calat pe 
gustul general al publicului, rock melodios, de fapt mai mult pop decât 
rock. Dar dacă observăm că Sfinx, Mondial și Semnal M au dispărut, că 
Pro Musica și Celelalte Cuvinte nu au impactul meritat din cauza 
depărtării de Capitală, că Iris și Compact se războiesc intern, că Nicu 
Covaci încearcă să tina steagul sus cu Phoenix la concurenţă cu Pasărea 
Rock, atunci concluzia este clară: Holograf este cea mai stabilă, cea mai 
serioasă formaţie a noastră, numărul 1, fie că ne place, fie că nu ne place 
stilul său. lar Mugurel are meritele sale: compune hituri și scrie texte de 
hituri, visul oricărui muzician. 

De fapt, „explozia“ sa creativă și artistică este uimitoare, a iniţiat și 


prezentat emisiuni TV, compune pentru alti muzicieni, scrie texte, face 
parte din diverse formule interpretive scenice, a devenit producator 
muzical, înregistreazà cu multi artisti - de la rock la folk la jazz si blues, 
este ziarist - scrie articole muzicale, mai mult, se implica în demersurile 
instituţiilor de specialitate, fiind ales în conducerile societăților de 
gestionare ale drepturilor de autor UCMR -ADA și CREDIDAM. Te întrebi 
când mai doarme... Uneori pare cel mai cunoscut component al formaţiei 
Holograf, în ciuda popularității lui Dan Bittman. 

Așadar, pare evident că o astfel de persoană, de fapt un „personaj“, 
are multe, nesfârșit de multe de povestit, cunoaște atâta lume, a susținut 
atâtea concerte, a trecut prin atâtea studiouri... Așa și este și totuși acest 
tom nu este deloc voluminos. Ar fi putut prelungi răspunsurile, ar fi oferit 
suplimente colaterale, portretiza colegi. N-o face, rămânând exact și 
eficient, răspunde strict la întrebări (probabil este cartea cu cele mai 
multe întrebări din seria muzicală cdpl): întrebi de un disc, spune clar 
când a fost imprimat, cu cine, câte cântece, fără să adauge întâmplări din 
studio, instrumente defecte, vizite inopinate, bancuri cu colegii ș.a.m.d. 
Întrebi de un concert sau un festival, la fel. În cazurile interviurilor cu alţi 
muzicieni, o simplă întrebare dezläntuia un stra -lung răspuns, terminat 
cu nedumerirea fermecătoare „aoleu, am uitat de unde am început“. 
Mugurel nu o face dintr-un echilibru interior care l-a caracterizat mereu, 
chiar și pe scenă pare cel mai „la locul lui“. Adăugăm și bunul simţ, care-l 
face să fie extrem de discret, o discreție care pare uneori exagerată, 
nefiind vorba de amănunte penibile, ci doar de povestiri de viață. Aș fi 
dorit să se „intindă“ mai mult despre Club A, cum repetau acolo și cine 
mai repeta în club, festivalurile pop cu participanţi și muzicieni pe care i- 
a cunoscut, despre desfășurarea emisiunilor TV etc. 

Una peste alta, o persoană cu destule talente, cu multe realizări, 
permanent solicitat, împlinit și ca părinte - are un băiat muzician, baterist 
în formaţia Secret Society. Prezentul pare minunat, viitorul sună bine? Nu 
prea, aici îmi pare că afișează o resemnare cu care sunt de acord. 
Discurile nu se mai vând, muzica globală o ia pe un făgaș simplist, 
radiourile autohtone ignoră muzica de calitate și în general apare o lipsă 
de cultură destul de vizibilă. N-or fi astea chiar cuvintele lui, sunt ale 
mele, dar cred că pe acest meridian se află și el. 

Echilibrat, discret, cu bun simţ, educat, liniștit, prietenos, multi- 
talentat - doar câteva din calităţile lui Iulian „Mugurel“ Vrabete. 
Resemnat? Poate mi s-a părut mie.... 


Florin-Silviu Ursulescu 

Mugurel Vrabete la 4 ani, 1959 


LADY MADONNA INNER LIGHT 


Copertà disc single BEATLES - “Lady Madonna / Inner Light“ (1968) 


Formatia NATIONAL (1973) 

Formatia REDIVIVUS (1976) 


Mugurel Vrabete in Club A (1977) 


Mugurel Vrabete in Club A (1984) 

Formatia BASORELIEF (1979) 


Formatia BASORELIEF la festivalul de jazz de la Sibiu (1981) 


Formatia BASORELIEF (1981) 


Formatia BASORELIEF 


Formatia MASS MEDIA (1983) 


OLTEANU VRARE 
TINO FURTUNA 


Formația HOLOGRAF (1987) 

Formaţia HOLOGRAF (1987) 


Formaţia HOLOGRAF (1989) 


WORLD FULL OF LIES 


HOLOGRAF 
World Full Of Lies 


MAFIA 

LOVE IS ALL YOU'VE GOT 

ISTANBUL 

MONEY CAN TALK 

WHEN YOU'RE GONE 

YOU'RE ALL THAT ! WANT 

TELL ME 

. GIVE ME ALL YOUR LOVING 

3. NOW 

10. WHENEVER YOU CALL MY NAME 

11. WORLD FULL OF LIES 

12.1 GOTTA DO IT 

UAPILAN gotica 


SAO TR en n 


Formatia HOLOGRAF (2005) 


Nutu Olteanu, Dan Bittman, Mugurel Vrabete, 1988 


Mugurel Vrabete în tinutà de galà (2011) 


